Mga Nilalaman 1. Ang Iglesia ng Diyos sa Buong Panahon ... ..... . 5 2. Ang Iglesia ng Diyos sa Huling mga Araw ... 10 3. Ang Layunin ng Diyos Para sa Kanyang Iglesia ... . 15 4. Ang Misyon ng Iglesia ... ...... . 20 5. Ang Layunin ng Pangangaral ng Ebanghelyo ... ..25 6. Ang Mensahe ay Dapat Nakasentro Kay Kristo ... .. 31 7. Ang Pagkakatawang-tao ni Kristo ... ...... . 36 8. Ang Katuwiran ni Kristo ... ... 41 9. Ang Tumutubos na Kamatayan ni Kristo (I) ... .. 46 10. Ang Tumutubos na Kamatayan ni Kristo (II) ... .. 52 11. Ang Pagkabuhay na Muli ni Kristo ... .... ... 57 12. Ang Pag-akyat sa Langit ni Kristo ... .... . 62 13. Ang Pagka-saserdote ni Kristo ... .... ... 67 Mga Aralin Mula sa Biblia, isang programa para sa araw-araw na pag- aaral, na batay lamang sa Biblia at Espiritu ng Hula na walang idinagdag na opinyon. Ang mga sipi ay sinikap na mapaikli, upang maibigay ang maikli, tuwirang mga kahulugan. Ang mga panaklong [ ] ay ginamit sa ilang pagkakataon upang tiyakin ang malinaw, tamang kahulugan, at maayos na pagbasa. Ang malawakang pag-aaral sa mga pinagkunan ng mga sipi ay matapat na iminumungkahi. 2
Paunang Salita "Ang iglesia ay itinakdang ahensiya ng Diyos para sa kaligtasan ng mga tao. Ito'y binuo para sa paglilingkod, at ang misyon nito ay ipalaganap ang ebanghelyo sa sanlibutan. Mula sa pasimula ay plano na ng Diyos na sa pamamagitan ng Kanyang iglesia ay ipakita sa sanlibutan ang Kanyang kalubusan at ang Kanyang pagiging may kakayanan. Ang mga kaanib ng iglesia, yaong Kanyang tinawag mula sa kadiliman tungo sa Kanyang kagilagilalas na liwanag, ay dapat ipakita ang Kanyang kaluwalhatian." - AA, p. 9. Ang kaluwalhatian ng Diyos, ang Kanyang ugali, ay ipinakita sa kalubusan nito nang Kanyang sinugo ang kanyang bugtong na Anak upang tubusin tayo mula sa sumpa ng kasalanan. Dito nahayag ang pag-ibig ng Diyos para sa atin. Ngayon, ang pangangaral ng pag-ibig na iyon sa sanlibutan na walang alam sa bagay na ito ay ipinagkatiwala sa iglesia. Sa pamamagitan ng mga miyembro nito, yaong mga tumanggap ng mensahe ng kaligtasan at nabago sa pamamagitan nito, ang sanlibutan ay tatanggap ng isang pagpapakita ng ugali ng pag-ibig ng Diyos. Subalit upang ipaalam ang pag- ibig na ito, dapat nating maunawaan muna ito. Ang magkakadugtong na araling ito ay tinatalakay una ang layunin at misyon ng iglesia sa buong panahon at pinagtitibay ang dahilan ng pangangaral ng ebanghelyo, at tinatalakay din nito ang pinaka-paksa ng mensahe ng ebanghelyo - si Kristo at Siya na ipinako sa krus. "Nababayubay sa krus si Kristo ang ebanghelyo. Ngayon tayo ay may mensahe, 'Narito ang Kordero ng Diyos, na nag-aalis ng kasalanan ng sanlibutan' (Juan 1:29). Hindi ba itititig ang mga mata ng mga miyembro ng ating iglesia sa napako sa krus at muling nabuhay na Tagapagligtas, na sa Kanya nakasentro ang kanilang pag-asa ng walang hanggang buhay? Ito ang ating mensahe, ang ating katuwiran, ang ating doktrina, ang ating babala sa hindi nagsisisi, ang ating pampasigla sa mga nalulumbay, ang pag-asa para sa mga mananampalataya. Kung magagawa nating gisingin ang interes sa isipan ng mga tao upang ititig ang kanilang mga mata kay Kristo, maaari na tayong tumabi, at sabihin lamang sa kanila na patuloy na ititig ang kanilang mga mata sa Kordero ng Diyos." - 6 SDA BC [E.G. White Comments], p. 1113. "Ang bigat ng ating mensahe ay ang misyon at buhay ni Jesukristo. Hayaang manahan sa kapakumbabaan, pagtanggi sa sarili, kaamuan, at kababaang loob ni Kristo, upang ang palalo at makasariling mga puso ay makita ang kaibahan sa pagitan ng kanilang mga sarili at ng Halimbawa, at sila'y magpakumbaba." - RH, Sety. 11, 1888. Dalangin namin na ang mga araling ito ay magpasigla sa inyo na may pag-ibig upang himukin kayo na ibahagi ang mensaheng ito sa buong sanlibutan. The General Conference Sabbath School Department 3
Leksiyon 1 Sabbath, Abril 2, 2016 Ang Iglesia ng Diyos sa Buong Panahon "Ganito ang sinabi ng Panginoong Diyos,... Sundin ninyo ang aking tinig, at gawin ninyo [ang mga salita ng tipanang ito], ayon sa lahat ng aking iniutos sa inyo: at kayo'y magiging bayan ko, at ako'y magiging inyong Diyos" (Jer. 11:3, 4). "Si Kristo ay may isang iglesia sa bawat panahon." - 6 SDA BC [E.G. White Comments], p. 1079. Mungkahing Babasahin: Testimonies, vol. 3, pp. 428-433. Linggo Marso 27 1. ANG IGLESIA NG DIYOS - ANG MATATAPAT a. Anong mayroon ang Diyos sa bawat panahon, at ano ang tawag Niya sa kanila? Gawa 2:47; Jer. 7:23; Roma 9:26. Ano ang patunay ng ating pag-ibig sa Diyos? Juan 14:15. "Si Kristo ay may isang iglesia sa bawat panahon. Ang pagtalima sa mga kautusan ng Diyos ay nagbibigay sa atin ng karapatan sa mga pribilihiyo ng iglesiang ito.... Kung gaganapin natin ang mga kondisyong ginawa ng Diyos, matitiyak natin ang ating pagkapili sa kaligtasan. Ang sakdal na pagtalima sa Kanyang kautusan ang siyang patunay na ating iniibig ang Diyos." - RH, Hul. 17, 1900. "Mula sa pasimula, ang matatapat na mga kaluluwa ang bumubuo ng iglesia sa lupa. Sa bawat panahon ang Panginoon ay mayroong tagapagbantay, na nagdadala ng isang matapat na patotoo sa salinglahi kung saan sila ay nabubuhay." - AA, p. 11. b. Bagaman ang iglesia sa lupa ay palaging nakikitang hindi sakdal, paano ito kinikilala ng Diyos? Exo. 19:5; 1 Ped. 2:9. "Mahina at may kasiraan ayon sa nakikita, ang iglesia ang siyang layunin na pinagkalooban ng Diyos ng isang natatanging damdamin ng Kanyang pinakamataas na pagpapahalaga. Ito ang tanghalan ng Kanyang biyaya, kung saan Siya ay nalulugod na ipahayag ang Kanyang kapangyarihan upang baguhin ang mga puso." - Ibid., p. 12. 5
Lunes Marso 28 2. ANG IGLESIA NG DIYOS BAGO ANG BAHA a. Kabilang sa mga lahi ni Adan, sino ang nanatili sa pagsamba sa tunay na Diyos? Gen. 4:25, 26. "Si Adan ay binigyan ng isa pang anak na lalaki, upang maging tagapagmana ng banal na pangako, tagapagmana ng espirituwal na karapatan ng panganay. Ang pangalang Set, na ibinigay sa anak na ito, ay nangangahulugang 'hinirang,' o 'kabayaran;' 'sapagkat,' sabi ng ina, 'ang Diyos ay naghirang sa akin ng isa pang binhi kapalit ni Abel, na pinatay ni Cain' (Gen. 4:25). Si Set ay nagtataglay ng mas marangal na hitsura kaysa kay Cain o kay Abel, at higit na kahawig ni Adan kaysa sa iba niyang mga anak. Siya ay may mabuting ugali, na sumunod sa mga hakbang ni Abel. Subalit wala siyang namanang anomang likas na kabutihan higit kay Cain.... Habang si Adan ay nilikhang walang kasalanan, ayon sa wangis ng Diyos, si Set, tulad ni Cain, ay namana ang nagkasalang likas ng kanyang mga magulang. Subalit tinanggap din niya ang pagkakilala sa Manunubos at sa mga tagubilin ng katuwiran. Sa pamamagitan ng banal na biyaya siya ay naglingkod at gumalang sa Diyos; at siya'y nagsikap, ayon sa dapat gawin ni Abel, kung siya sana ay nabubuhay pa, upang ibalik ang isipan ng mga makasalanang tao sa paggalang at pagtalima sa kanilang Manlilikha.... "Ang matatapat ay sumamba sa Diyos noon; subalit habang dumadami ang mga tao, ang kaibahan sa pagitan ng dalawang uri ay lalong nagiging malinaw. Nagkaroon ng isang hayagang pagtanyag ng katapatan sa Diyos sa isang bahagi, habang naroon ang pagsalangsang at paglabag sa kabilang bahagi." - PP, p. 80. b. Sinusundan ang halimbawa ni Abel, anong pag-asa ang pinang- hahawakan ng mga lahi ni Set? Heb. 11:13, 16. Ano ang madalas na kailangan upang mapanatili ang pananampalataya ng mga anak ng Diyos? 2 Cor. 6:17, 18. "Si Abel ay nanguna sa isang buhay ng pastor, nakatira sa mga tolda, at ang lahi ni Set ay sinundan ang ganitong gawain, na ibinibilang ang kanilang sarili na 'mga dayuhan at manlalakbay sa lupa,' na naghahanap ng 'isang mas mainam na bansa, isang makalangit' (Heb. 11:13, 16). "Sa ilang mga panahon ang dalawang uri ay nanatiling hiwalay. Ang lahi ni Cain, na kumakalat mula sa lugar ng kanilang unang tirahan, ay nangalat sa kapatagan at mga burol kung saan naninirahan ang mga anak ni Set; at ang huli, upang makatakas mula sa kanilang nakakahawang impluwensiya, ay lumikas sa kabundukan, at doon sila'y nanirahan. Habang ang paghihiwalay na ito'y nagpapatuloy, napanatili nila ang pagsamba sa Diyos sa kadalisayan." - Ibid., p. 81. 6
Martes Marso 29 3. ANG IGLESIA NG DIYOS PAGKATAPOS NG BAHA a. Sino sa tatlong mga anak ni Noe ang nanatili sa pagsamba sa tunay na Diyos? Gen. 9:18-27. Matapos na kumalat muli ang pagsamba sa diyusdiyusan, sino ang tinawag upang panatilihin ang prinsipyo ng tunay na relihiyon sa mga lahi ni Sem? Gen. 12:1-3. "Matapos ang pangangalat mula sa pagsamba sa diyusdiyusan sa panahon ni Babel ito'y muling naging pambuong daigdig, at ang Panginoon sa wakas ay iniwan ang matitigas na mananalangsang upang sundin ang kanilang masasamang daan, habang Kanyang pinili si Abraham, sa lipi ni Sem, at ginawa siyang tagapag-alaga ng Kanyang kautusan para sa darating na mga henerasyon. Si Abraham ay lumaki sa gitna ng pamahiin at paganismo. Maging ang sangbahayan ng kanyang ama, na sa kanila ang pagkakilala sa Diyos ay pinanatili, ay nadadala ng nakakaakit na mga impluwensiya sa palibot nila, at sila'y 'naglingkod sa ibang diyusdiyusan' sa halip na kay Jehova. Subalit ang tunay na pananampalataya ay hindi dapat malipol. Ang Diyos ay palaging naglalaan ng isang nalabi upang maglingkod sa Kanya. Si Adan, Set, Enoc, Matusalem, Noe, Sem, sa walang patid na hanay, ay iningatan sa bawat panahon ang mahahalagang pahayag ng Kanyang kalooban. Ang anak ni Tera ay naging tagapagmana ng banal na tungkuling ito. Ang pagsamba sa diyusdiyusan ay nag-aanyaya sa kanya sa bawat dako, subalit walang saysay. Matapat sa gitna ng mga walang pananampalataya, hindi nadumhan ng naghaharing pagtalikod sa Diyos, matatag niyang sinunod ang pagsamba sa isang tunay na Diyos. 'Ang Panginoon ay malapit sa lahat na tumatawag sa Kanya, sa lahat na tumatawag sa Kanya sa katotohanan' (Awit 145:18). Kanyang ipinaabot ang Kanyang kalooban kay Abraham at ibinigay sa kanya ang malinaw na kaalaman sa mga hinihingi ng Kanyang kautusan at ang kaligtasan na isasakatuparan sa pamamagitan ni Kristo." - PP, p. 125. b. Anong bansa mula sa lipi ni Abraham ang naging iglesia ng Diyos sa loob ng maraming siglo hanggang sa pagdating ni Jesukristo? Exo. 3:10; Deut. 7:6-8; 14:2; Gawa 7:38. "Pinili ng Diyos ang Israel upang ipahayag ang Kanyang ugali sa mga tao. Mithiin Niya na sila'y maging balon ng kaligtasan sa sanlibutan. Sa kanila ipinagkatiwala ang mga kasulatan ng langit, ang pahayag ng kalooban ng Diyos. Sa unang mga araw ng Israel ang mga bansa sa sanlibutan, dahil sa masasamang gawain, ay hindi na kilala ang Diyos.... Subalit sa Kanyang habag hindi sila nilipol ng Diyos. Layunin Niya na bigyan sila ng isang pagkakataon na muling makilala Siya sa pamamagitan ng Kanyang piniling bayan." - AA, p. 14. 7
Miyerkules Marso 30 4. ANG IGLESIA NG DIYOS SA BAGONG TIPAN a. Dahil sa kanilang pagtalikod sa Diyos at pagtakwil kay Kristo, anong kahatulan ang ibinigay ng Diyos laban sa iglesia ng Hudyo? Mat. 21:42- 45; 23:37, 38. "Dahil sa di-pagsampalataya at pagtakwil sa layunin ng Langit para sa kanya, ang Israel bilang isang bansa ay nawala ang kaugnayan sa Diyos." - AA, p. 377. "Subalit ang Israel bilang isang bansa ay humiwalay mula sa Diyos. Ang tunay na mga sanga ng punong olibo ay naputol. Nakatingin sa huling pagkakataon sa loob ng templo, si Jesus ay nagsabi na may kalungkutan, 'Narito, ang inyong tahanan ay iniwan sa inyong wasak' (Mat. 23:38).... Hanggang ngayon tinawag Niya ang templo na tahanan ng Kanyang Ama; subalit ngayon, habang ang Anak ng Diyos ay dapat lumabas sa pader na iyon, ang presensiya ng Diyos ay aalisin ng pang-walang hanggan mula sa templo na itinatag para sa Kanyang kaluwalhatian." - DA, p. 620. b. Anong mahalagang katotohanan ang ating matututunan mula sa pagtakwil sa iglesia ng Hudyo? 2 Cro. 15:2; Jer. 18:7-10. "Sa salita ng Diyos ay walang sinasabing pagpili na walang kondisyon - kapag minsang napasa ilalim ng biyaya, palagi ng nasa biyaya." - FLB, p. 157. "Ang mga pangako ng Diyos ay lahat ginawa sa ilalim ng mga kondisyon." - FW, p. 47. "Kapag napatunayang ang iglesia ay hindi tapat sa gawain ng Panginoon, anoman ang kanilang kalagayan, gaano man kataas at banal ang kanilang pagkatawag, hindi na makakagawa ang Panginoon na kasama nila. Pipili ng iba upang gampanan ang mahalagang mga tungkulin." - UL, p. 131. k. Anong iglesia ang itinatag kapalit ng iglesia ng Hudyo? 1 Ped. 2:5-10; Roma 11:20-22; Gawa 11:26. "Bilang isang bansa ang mga Hudyo ay nabigong gampanan ang layunin ng Diyos, at ang ubasan ay binawi mula sa kanila. Ang mga pribilihiyo na kanilang inabuso, ang gawain na hindi nila pinahalagahan, ay ipinagkatiwala sa iba." - COL, p. 296. 8
Huwebes Marso 31 5. ANG PAGANISMO ANG SUMIRA SA IGLESIA a. Matapos mamatay ang mga apostol, anong malungkot na kaganapan ang naranasan ng mga nagtatanyag na Kristyanong iglesia? 2 Tes. 2:3-8. "Ang pagkakasundong ito sa pagitan ng paganismo at Kristyanismo ay nagbunga ng paglago ng 'tao ng kasalanan' na sinabi sa hula bilang sumasalungat at nagtataas ng kanyang sarili higit sa Diyos. Ang heganting sistemang ito ng relihiyon ay nilikha ng kapangyarihan ni Satanas - isang sagisag ng kanyang pagsisikap upang ilagay ang kanyang sarili sa luklukan ng pamamahala sa lupa ayon sa kanyang kalooban." - GC, p. 50. b. Paano si Satanas naging matagumpay sa pagsira sa iglesia? Sant. 4:4; 1 Juan 2:15; Amos 3:3. "Ang malakas na kaaway ngayon ay nagsisikap upang matamo sa pamamagitan ng katusuhan ang hindi niya natamo sa pamamagitan ng pamimilit. Ang pang-uusig ay huminto na, at kapalit nito ay ang mapanganib na mga pang-aakit ng temporal na kasaganaan at makalupang karangalan. Ang mga sumasamba sa diyusdiyusan... ay nagtatanyag na tumanggap kay Jesus bilang Anak ng Diyos..., subalit hindi sila nababagbag sa kasalanan at hindi nakakadama ng pangangailangan ng pagsisisi o pagbabago ng puso.... "Marami sa mga Kristyano sa wakas ay pumayag na ibaba ang kanilang pamantayan, at ang pagkakaisa ay nabuo sa pagitan ng Kristyanismo at paganismo.... Ang maling mga doktrina, mga pamahiin, at mga seremonya sa pagsamba sa diyusdiyusan ay isinama sa kanyang pananampalataya at pagsamba. Habang ang mga tagasunod ni Kristo ay nakikiisa sa mga mapagsamba sa diyusdiyusan, ang relihiyong Kristyano ay nasira, at nawala sa iglesia ang kanyang kadalisayan at kapangyarihan." - Ibid., pp. 42, 43. Biyernes Abril 1 Personal na mga Katanungan Para sa Pagbabalik-aral 1. Mula sa diwa ng Biblia, ano ang bumubuo sa iglesia ng Diyos sa lupa? 2. Bagaman kapuwa si Cain at si Set ay may makasalanang likas, ano ang nagbigay ng kaibahan kay Set? 3. Paano ang pananampalataya ni Abraham naging pagpapala sa mga nakapalibot sa kanya? 4. Paano ang organisadong iglesia ng Diyos nanganganib na mawala ang kaugnayan nito sa Kanya? 5. Paano maiiwasan ng iglesia ang pagtalikod sa Diyos at pagkasira? 9
Leksiyon 2 Sabbath, Abril 9, 2016 Ang Iglesia ng Diyos sa Huling mga Araw "At ang dragon ay nagalit sa babae, at humayo upang bakahin ang nalabi sa kanyang binhi, na tumutupad sa kautusan ng Diyos, at may patotoo ni Jesukristo" (Apoc. 12:17). "Bagaman ang kautusan ng Diyos ay mawawalan ng bisa sa halos buong daigdig, mayroong nalabi sa mga matuwid na magiging masunurin sa mga iniuutos ng Diyos." - ST, Abril 22, 1889. Mungkahing Babasahin: Testimonies to Ministers, pp. 45-62. Linggo Abril 3 1. ANG IGLESIA NG REPORMASYON a. Paano kinikilala ng Diyos ang pagkakaisa ng Kristyanismo at paganismo? Exo. 20:4, 5; Eze. 23:37. "Ang malapit at banal na relasyon ng Diyos sa Kanyang bayan ay sinasagisagan ng kasal. Ang pagsamba sa diyusdiyusan na isang espirituwal na pangangalunya, ang galit ng Diyos laban dito ay angkop sa tawag na paninibugho." - PP, p. 306. b. Kapag ang pamunuan ng tumalikod na iglesia ay nabigong magsisi (Apoc. 2:21), anong prinsipyo ang sinundan ng matatapat na miyembro? 2 Cor. 6:17; Luc. 6:22. "Kapag ipinangangaral ng mga repormador ang salita ng Diyos, hindi nila iniisip na humiwalay mula sa naitatag na iglesia; subalit ang mga pinuno ng relihiyon ay hindi tumatanggap sa liwanag, at yaong mga nagdadala nito ay napipilitang maghanap ng ibang grupo, na nananabik sa katotohanan." - DA, p. 232. "Matapos ang isang mahaba isang mahigpit na labanan, ang kakaunting matatapat ay nagpasya na buwagin ang lahat na pakikiisa sa tumalikod na iglesia kung siya ay patuloy na tatangging palayain ang sarili mula sa kasinungalingan at pagsamba sa diyusdiyusan. Nakita nila na ang paghihiwalay ang siyang ganap na kailangan kung nais nilang tumalima sa salita ng Diyos." - GC, p. 45. 10
Lunes Abril 4 2. ANG IGLESIA NG REPORMASYON (PAGPAPATULOY) a. Paano pinakitunguhan ng tumalikod na iglesia ang mga Repormador na tumangging sumunod sa kanyang masamang mga gawain? Apoc. 12:13, 15. Gaano katagal nagpatuloy ang ganitong pakikitungo? Talatang 6, 14. "Sa ikaanim na siglo ang kapapahan ay natatag ng matibay. Ang luklukan ng kapangyarihan nito ay itinatag sa imperyal na siyudad, at ang obispo ng Roma ay hinirang bilang pangulo ng buong iglesia. Ang paganismo ay nagbigay daan sa kapapahan. Ang dragon ay ibinigay sa hayop 'ang kanyang kapangyarihan, at ang kanyang luklukan, at dakilang karapatan' (Apoc. 13:2). At ngayon ay nagsimula ang 1260 na mga taon ng pang-aapi ng papa na inihula sa mga hula sa Daniel at Apocalipses. Dan. 7:25; Apoc. 13:5-7. Ang mga Kristyano ay napilitang magpili kung isusuko nila ang kanilang karangalan at tanggapin ang mga seremonya at pagsamba ng papa, o gugulin ang kanilang buhay sa mga bilangguan o mamatay sa pamamagitan ng pagpapahirap, pagsunog, o sa palakol ng mamumugot ng ulo. Ngayon ay natupad ang mga salita ni Jesus: 'Kayo ay ipagkakanulo ng mga magulang, at mga kapatid, at mga kamag-anak, at mga kaibigan; at ang ilan sainyo ay kanilang ipapapatay. At kayo'y kasusuklaman ng lahat ng mga tao dahil sa Aking pangalan' (Luc. 21:16, 17). Ang pang-uusig ay mahahayag sa mga matatapat na may malaking galit higit kailan pa man, at ang sanlibutan ay magiging isang napakalawak na pook ng labanan. Sa loob ng daang mga taon ang iglesia ni Kristo ay nakasumpong ng taguan sa mga liblib at kadiliman." - GC, pp. 54, 55. b. Paano ang tunay na iglesia ng Diyos natirang buhay sa mga pang-uusig na ito ng Madilim na mga Panahon? Apoc. 12:16. Anong epekto may- roon ang gayong pagsubok sa mga mananampalataya? Roma 5:3, 4. "Ang mga Romano ay nagsikap na paratangan ang mga Protestante ng erehiya at kusang paghiwalay mula sa tunay na iglesia. Subalit ang mga paratang na ito ay angkop sa kanilang sarili. Sila ang nagbaba ng bandila ni Kristo at humiwalay mula sa 'pananampalataya na minsang ibinigay sa mga banal' (Hudas 3)." - Ibid., p. 51. "Sa loob ng madidilim na panahon at pagtalikod ay naroon ang mga Waldenses na tumanggi sa paghahari ng Roma, na tumanggi sa pagsamba sa mga diyusdiyusan, at nangilin ng tunay na Sabbath. Sa ilalim ng pinaka-malupit na pakikilaban napanatili nila ang kanilang pananampalataya.... "Sa likod ng matatayog na kuta sa kabundukan - sa lahat ng mga panahon ay taguan ng mga inuusig at inaapi - ang mga Waldenses ay nakasumpong ng isang taguan. Dito ang liwanag ng katotohanan ay patuloy na nagliliyab sa gitna ng kadiliman ng Kalagitnaan ng Panahon. Dito, sa loob ng libulibong mga taon, ang mga saksi ng katotohanan ay nanatili sa dati nilang pananampalataya." - Ibid., pp. 65, 66. 11
Martes Abril 5 3. ANG IGLESIA NG REPORMASYON AY NAGIGING BABELONIA a. Ano ang sinabi ni Jesus na magaganap sa panahon ng pang-uusig sa iglesia ng Repormasyon at bakit? Mat. 24:21, 22. "Ang pang-uusig sa iglesia ay hindi nagpatuloy sa buong panahon ng 1260 na mga taon. Sa habag ng Diyos sa Kanyang bayan pinaikli Niya ang panahon sa kanilang matinding pagsubok.... Sa pamamagitan ng impluwensiya ng Repormasyon ang pang-uusig ay nagwakas bago pa dumating ang 1798." - GC, pp. 266, 267. b. Anong hula ang nagsimulang maganap matapos ang pagwawakas ng Madilim na mga Panahon, at anong kaganapan sa langit ang ipinahayag kaugnay ng pangangaral ng ebanghelyo? Apoc. 14:6, 7. "Isang malaking pang-relihiyong pagbangon sa ilalim ng pangangaral ng nalalapit na pagdating ni Kristo ang inihula sa hula ng mensahe ng unang anghel sa Apoc. 14. Isang anghel ang nakitang lumilipad 'sa gitna ng kalangitan, na dala ang walang hanggang ebanghelyo upang ipangaral sa mga naninirahan sa lupa.' ... 'Sa malakas na tinig' kanyang ipinahayag ang mensahe: 'Matakot kayo sa Diyos, at luwalhatiin ninyo Siya; sapagkat ang araw ng Kanyang paghuhukom ay dumating na: at sambahin ninyo Siya na gumawa ng langit, at ng lupa, at ng dagat, at ng mga bukal ng tubig' (Talatang 6, 7)." - Ibid., p. 355. k. Paano tumugon ang iglesia ng Repormasyon sa mensahe ng unang anghel at paano ito nakaapekto sa kanyang katayuan sa harapan ng Diyos? Apoc. 14:8. "Nang tinaggihan ng iglesia ang payo ng Diyos sa pamamagitan ng pagtakwil sa mensahe ng ikalawang pagparito ni Kristo, sila'y itinakwil ng Panginoon. Ang unang anghel ay sinundan ng ikalawa, na nagsasabi, 'Nahulog na, nahulog na ang Babelonia, ang dakilang siyudad, sapagkat pinainom niya ang lahat ng mga bansa ng alak ng galit ng kanyang pangangalunya' (Apoc. 14:8). Ang mensaheng ito ay naunawaan ng mga Adventista na siyang pangangaral ng pagbagsak ng moral ng mga iglesia bilang bunga ng kanilang pagtanggi sa unang mensahe. Ang pahayag na, 'ang Babelonia ay nahulog na,' ay ibinigay noong tag-araw noong 1844, at bilang bunga, nasa limampung libo ang umalis sa mga iglesiang ito." - 4 SOP, p. 232. 12
Miyerkules Abril 6 4. ANG NALABING IGLESIA a. Matapos ang pagbagsak ng mga Protestanteng iglesia, anong iglesia ang ibinangon ng Diyos upang gampanan ang isang natatanging gawain ng pagsasauli? Isa. 58:8-14. "[Isa. 61:4; 58:12 sinipi.] Inilalarawan dito ng propeta ang isang bayan na, sa panahon ng pangkalahatang paghiwalay mula sa katotohanan at katuwiran, ay nagsisikap na ibalik ang mga prinsipyo na siyang saligan ng kaharian ng Diyos. Sila ay mga tagapag-ayos ng butas na ginawa sa kautusan ng Diyos - ang pader na Kanyang inilagay sa palibot ng Kanyang piniling bayan para sa kanilang proteksiyon, at ang pagsunod sa mga alituntunin ng hustisya, katotohanan, at kadalisayan ang siyang patuloy nilang kaligtasan." - PK, pp. 677, 678. "[Isa. 58:12 sinipi.] Tinutukoy ng propeta dito ang butas na ginawa sa kautusan ng Diyos sa pamamagitan ng pagwasak sa Sabbath ng ikaapat na utos. Ang alituntuning ito ay sinira ng tao ng kasalanan; at ang nagtatanyag na Kristyanong daigdig ay tinanggap ang araw na kanyang ipinalit sa Banal na Sabbath ng Panginoon. Kabilang ba tayo sa mga tagapag-ayos ng butas na ginawa sa kautusan ng Diyos? o kabilang tayo sa tatanggap ng tatak ng hayop, sa pamamagitan ng pangingilin ng institusyon ng tao sa halip na ang banal, sa gayon ay pinalalakas ang anak ng papa?" - ST, Peb. 28, 1878. b. Anong hula sa aklat ng Apocalipses ang kahalintulad ng hula sa Isa. 58:8-14? Apoc. 14:9-12. "Ang Diyos ay nananawagan sa Kanyang iglesia ngayon, tulad ng Kanyang tinawag ang dating Israel, upang tumayo bilang isang liwanag sa lupa. Sa pamamagitan ng malakas na panghiwa ng katotohanan, ang mga mensahe ng una, ikalawa, at ikatlong anghel, Kanyang inihiwalay sila mula sa mga iglesia at sa sanlibutan upang dalhin sila sa isang banal na ugnayan sa Kanyang sarili. Ginawa Niya silang imbakan ng Kanyang kautusan at ipinagkatiwala sa kanila ang dakilang mga katotohanan ng hula para sa panahong ito. Tulad ng banal na kasulatan na ipinagkatiwala sa lumang Israel, ang mga ito'y isang banal na pagtitiwala na dapat ibigay sa sanlibutan. Ang tatlong mga anghel sa Apoc. 14 ay sumasagisag sa mga taong tumanggap ng liwanag ng mga mensahe ng Diyos at humayo bilang Kanyang mga kasangkapan.... Walang anomang bagay ang pahihintulutang humadlang sa gawaing ito. Ito ang pinakamahalagang gawain sa panahong ito; ito'y umaabot sa walang hanggan. Ang pag-ibig na ipinakita ni Jesus para sa mga kaluluwa ng tao sa sakripisyo na Kanyang ginawa para sa kanilang katubusan, ang magbibigay buhay sa lahat Niyang mga tagasunod." - 5 T, pp. 455, 456. 13
Huwebes Abril 7 5. PAGKILALA SA MGA TANDA NG NALABING IGLESIA a. Ano ang tawag ng Biblia sa mga gumaganap sa inihulang gawain ng pagsasauli at pangangaral ng mga mensahe ng tatlong anghel? Apoc. 12:17 (gitnang bahagi). "Sa panahon ng wakas bawat banal na institusyon ay ibabalik. Ang butas na ginawa sa kautusan sa panahong ang Sabbath ay binago ng tao, ay aayusin. Ang nalabing bayan ng Diyos, na nakatayo sa harapan ng sanlibutan bilang mga repormador, ay ipapakita na ang kautusan ng Diyos ang siyang saligan ng lahat ng nagpapatuloy na repormasyon at ang Sabbath ng ikaapat na utos ay tatayong isang alaala ng paglikha, isang patuloy na paalala ng kapangyarihan ng Diyos. Sa malinaw, maliwanag na mga hanay kanilang ipapangaral ang kahalagahan ng pagtalima sa lahat ng mga alituntunin ng Kautusan. Nahimok ng pag-ibig ni Kristo, sila'y makikipagtulungan na Kanya sa pagtatayo ng mga sinirang dako. Sila'y magiging mga tagapag-ayos ng butas, tagapagsauli ng mga daan na dapat panahanan." - PK, p. 678. b. Ano ang dalawang mahahalagang palatandaan ng nalabing bayan ng Diyos sa mga huling araw na ito? Apoc. 12:17 (huling bahagi). "[Apoc. 12:17 sinipi.] Ang hulang ito ay malinaw na naghahayag na ang nalabing iglesia ay kikilalanin ang Diyos sa Kanyang kautusan at mayroong kaloob ng panghuhula. Ang pagtalima sa kautusan ng Diyos, at ang espiritu ng hula ang siyang palaging nagpapakilala sa tunay na bayan ng Diyos, at ang pagsubok ay madalas na ibinibigay sa kasalukuyang mga nakikita." - LLM, p. 33. Biyernes Abril 8 Personal na mga Katanungan Para sa Pagbabalik-aral 1. Kahit na tayo ay isang Kristyano, paano tayo maaaring may kasalanan sa espirituwal na pangangalunya? 2. Kailan nagiging mali, at kailan nagiging tama na humiwalay mula sa organisadong iglesia ng Diyos? 3. Sa panahon ng Madilim na mga Panahon, sino ang humiwalay sa tunay na iglesia? Ipaliwanag ang iyong sagot. 4. Ipaliwanag kung anong ibig sabihin ng maging tagapag-ayos ng butas sa kautusan ng Diyos. 5. Bumanggit ng ilan sa mga palatandaan ng nalabing iglesia sa huling mga araw na ito. 14
Leksiyon 3 Sabbath, Abril 16, 2016 Ang Layunin ng Diyos Para sa Kanyang Iglesia "Upang ipakita sa lahat ng mga tao kung ano ang pagsasama ng hiwaga.... sa layuning ngayon ay hanggang sa mga pamunuan at mga kapangyarihan sa makalangit na mga dako ay maipaalam ng iglesia ang malawak na karunungan ng Diyos, ayon sa walang hanggang layunin na kanyang itinakda kay Jesukristo na ating Panginoon" (Efe. 3:9-11). "Ang iglesia ang siyang imbakan ng mga kayamanan ng biyaya ni Kristo; at sa pamamagitan ng iglesia ay dahan-dahang ipapakita... ang pangwakas at lubusang pagtatanghal ng pag-ibig ng Diyos." - AA, p. 9. Mungkahing Babasahin: The Acts of the Apostles, pp. 9-16. Linggo Abril 10 1. NILIKHA AYON SA WANGIS NG DIYOS a. Ano ang sinabi ng Diyos tungkol sa paglikha ng tao, at kanino Niya ito sinabi? Gen. 1:26, 27. "Matapos likhain ang lupa, at ang mga hayop sa ibabaw nito, ang Ama at ang Anak ay isinakatuparan ang kanilang layunin, na pinanukala bago ang pagkahulog ni Satanas, na likhain ang tao ayon sa kanilang wangis. Sila'y magkasamang gumawa sa paglikha ng lupa at bawat buhay na bagay sa ibabaw nito. At ngayon sinabi ng Diyos sa Kanyang Anak, 'Likhain natin ang tao ayon sa ating wangis' (Gen. 1:26)." - LHU, p. 47. b. Ano ang ibig sabihin ng likhain ayon sa wangis ng Diyos? Ecle. 7:29. "Ang tao ay ginawa ng Diyos na matuwid; Binigyan Niya siya ng marangal na ugali, na walang hilig sa kasamaan. Pinagkalooban Niya siya ng mataas na kapangyarihan ng isipan." - PP, p. 49. "Ang damdamin [ng tao] ay dalisay; ang kanyang panlasa at hilig ay nasa ilalim ng panghahawak ng isipan." - Ibid., p. 45. 15
Lunes Abril 11 2. ANG KALUWALHATIAN NG DIYOS a. Para sa anong layunin nilikha ng Diyos ang tao? Isa. 43:7. "Pinakamataas sa lahat ng mas mababang hanay ng mga nilikha, panukala ng Diyos na ang tao, ang nagpaparangal sa Kanyang paglikha, ay magpakita ng Kanyang kaisipan at maghayag ng Kanyang kaluwalhatian. Subalit hindi dapat itaas ng tao ang kanyang sarili tulad ng Diyos." - 8 T, p. 264. "Nang si Adan ay lumabas mula sa kamay ng Manlilikha, taglay niya, sa kanyang katawan, isipan, at esprituwal na likas, ang wangis ng kanyang Manlilikha. 'Nilikha ng Diyos ang tao ayon sa Kanyang sariling wangis' (Gen. 1:27), at layunin Niya na habang tumatagal lalong ipapakita ng tao ang wangis na ito - higit na liliwanag ang kaluwalhatian ng Manlilikha." - Ed. p. 15. b. Paano binigyang kahulugan ng kinasihan ang kaluwalhatian ng Diyos? Exo. 33:18, 19; 34:5-7. "Ang kaluwalhatian ng Diyos ay ang Kanyang ugali. Habang si Moises ay naroon sa bundok, masikap na nakikipag-usap sa Diyos, siya'y nagsumamo, 'Nakikiusap ako sa Iyo, ipakita Mo sa akin ang Iyong kaluwalhatian.' At ang Diyos ay sumagot 'Ipapakita Ko sa iyo ang Aking mga kabutihan, at ipapahayag Ko sa iyo ang pangalan ng Panginoon sa iyong harapan; at Ako'y magiging mahabagin sa Aking kahahabagan, at magpapakita ng awa sa Aking kaaawaan' (Exo. 33:18, 19). "Ang kaluwalhatian ng Diyos - ang Kanyang ugali - ay ipinahayag: [Exo. 34:6, 7 sinipi]." - ST, Sety. 3, 1902. k. Ano ang humuhubog sa ating ugali? Isa. 55:7-9; Ecle. 8:5; 2 Cor. 10:5. "Kung ang isipan ay mali ang damdamin ay magiging mali din, at ang isipan at damdamin kapag pinagsama ang siyang bumubuo ng ugali. Kapag kayo ay nagpasya na bilang mga Kristyano kayo ay hindi dapat pagbawalan sa inyong mga iniisip at damdamin kayo ay nadadala sa ilalim ng impluwensiya ng masasamang anghel at inaanyayahan ang kanilang presensiya at ang kanilang panghahawak." - 5 T, p. 310. "Huwag kalimutan na ang mga iniisip ang siyang bumubuo ng mga ginagawa. Ang paulit-ulit na ginagawa ang bumubuo ng kasanayan, at ang mga kasanayan ay bumubuo ng ugali." - UL, p. 89. 16
Martes Abril 12 3. ANG LAYUNIN NG DIYOS AY NAHADLANGAN a. Sa anong punto tinukso ng ahas ang ating unang mga magulang at dinala sila sa ilalim ng paghahari ng kasalanan? Gen. 3:3-6. "Isa sa pinakamalakas na mga tukso na haharapin ng tao ay ang panlasa.... "Mula ng unang pagsuko sa panlasa, ang tao ay lalong lumago sa pagpapakabuyo, hangga't ang kalusugan ay naisakripisyo sa dambana ng panlasa. Ang mga naninirahan bago ang Baha ay walang pagpipigil sa pagkain at pag-inom. Nais nila ay ang lamangkati, bagaman ang Diyos sa panahong iyon ay hindi ipinahintulot ang pagkain na mula sa hayop. Sila'y kumain at uminom hangga't ang pagpapakabuyo sa kanilang masamang panlasa ay wala ng hangganan, at sila'y lalong naging masama na hindi na sila mapagtiisan ng Diyos. Ang saro ng kanilang kasamaan ay puno na, at Kanyang nilinis ang lupa sa moral na karumihan nito sa pamamagitan ng isang baha." - COH, pp. 108, 109. b. Gaano naging matagumpay si Satanas sa pagdala sa tao sa pagka- kasala? Gen. 6:5; Roma 3:10-12, 18. Ano ang kanyang layunin? "Layunin ni Satanas na lumikha ng walang hanggang paghihiwalay sa pagitan ng Diyos at ng tao." - DA, p. 25. "Ang tao sa pasimula ay pinagkalooban na ng mararangal na kapangyarihan at timbang na isipan. Siya ay sakdal sa kanyang pagkatao at nakaayon sa Diyos. Ang kanyang isipan ay dalisay, ang kanyang mga mithiin ay banal. Ngunit dahil sa pagsalangsang, ang kanyang mga kapangyarihan ay naging masama, at ang pagkamakasarili ang pumalit sa pag-ibig. Lubhang humina ang kanyang likas dahil sa pagsalangsang na imposible na sa kanya, sa kanyang sariling lakas, na labanan ang kapangyarihan ng masama. Siya ay naging bihag ni Satanas, at mananatiling gayon magpakailan man kung hindi namagitan ang Diyos. Layunin ng manunukso na hadlangan ang banal na plano sa paglikha ng tao, at punuin ang lupa ng kaabahan at kaguluhan. At ituturo niya sa lahat na ang kasamaang ito ay bunga ng gawain ng Diyos sa paglikha ng tao." - SC, p. 17. "Sa pamamagitan ng kasalanan ang banal na wangis ay nabahiran at lubos na napawi. Ang kalakasan ng katawan ng tao ay humina, ang kakayahan ng isipan ay nabawasan, ang kanyang espirituwal na pananaw ay dumilim. Siya ay nalagay sa ilalim ng kamatayan." - Ed. p. 15. 17
Miyerkules Abril 13 4. PAGSASAULI NG NAWALANG WANGIS a. Matapos magtagumpay si Satanas sa pagwasak sa wangis ng Diyos sa tao, anong plano ang isinagawa? Gen. 3:15. "Dinala ni Satanas ang mga tao sa pagkakasala, at ang plano ng pagtubos ay isinagawa. Sa loob ng apat na libong taon, si Kristo ay gumawa upang maiahon ang tao, at si Satanas para sa kanyang pagkawasak at pagbagsak." - DA, p. 759. "[Gen. 3:15 sinipi]. Narito ang unang pangako ng isang Tagapagligtas na makakatayo sa lugar ng labanan sa pakikibaka sa kapangyarihan ni Satanas at manaig laban sa kanya." - 2 SM, p. 106. b. Ano ang nais isakatuparan ng Diyos sa pamamagitan ng plano ng pagtubos? Roma 8:29; 2 Cor. 3:18. "Ang labanan ay hindi hinayaang walang pag-asa. Sa pamamagitan ng walang hanggang pag-ibig at habag ang plano ng kaligtasan ay pinanukala, at ang isang buhay ng pagkakataon ay ipinagkaloob. Upang ibalik sa tao ang wangis ng kanyang Manlilikha, upang ibalik siya sa kasakdalan kung saan siya nilikha, upang isulong ang paglago ng katawan, isipan, at kaluluwa, upang maganap ang banal na layunin sa kanyang paglikha - ito ang gawain ng pagtubos. Ito ang layunin ng edukasyon, ang dakilang layunin ng buhay." - Ed. pp. 15, 16. b. Alin sa tatlong persona ng Kadiyusan ang pumarito sa ating sanli- butan upang ibalik sa tao ang wangis ng Diyos? Juan 1:18; Luc. 19:10. "Si Satanas ay nagmamayabang na siya ay nagtagumpay sa pagwasak sa wangis ng Diyos sa tao. At si Jesus ay pumarito upang ibalik sa tao ang wangis ng kanyang Manlilikha. Walang iba kundi si Kristo lamang ang muling makakahubog ng ugali na winasak ng kasalanan. Siya'y pumarito upang palayasin ang mga diyablo na nanghahawak sa kalooban. Siya'y pumarito upang itaas tayo mula sa alabok, upang muling hubugin ang nabahirang ugali ayon sa larawan ng Kanyang banal na ugali, at upang pagandahin ito ng Kanyang sariling kaluwalhatian." - GAG, p. 11. "Bagaman ang moral na wangis ng Diyos ay halos nabura sa pamamagitan ng kasalanan ni Adan, sa pamamagitan ng mga merito at kapangyarihan ni Jesus ay maaari itong muling mabago. Ang tao ay maaaring tumayo na may moral na wangis ng Diyos sa kanyang ugali; sapagkat ibibigay ni Jesus ito sa kanya." - Ibid., p. 246. 18
Huwebes Abril 14 5. ANG PANGWAKAS NA PAGTATANGHAL NG UGALI NG DIYOS a. Ano ang pangwakas na layunin ng Diyos para sa Kanyang iglesia? Efe. 3:8-11. "Mula sa pasimula plano ng Diyos na sa pamamagitan ng Kanyang iglesia ay ipakita sa sanlibutan ang Kanyang kalubusan at ang Kanyang kahustuhan. Ang mga kaanib ng iglesia... ay dapat ipahayag ang Kanyang kaluwalhatian." - AA, p. 9 b. Ano ang dapat na kalagayan ng iglesia ng Diyos upang maipakita ang Kanyang kalubusan at ang Kanyang wangis sa sanlibutan? Efe. 5:27; Juan 13:34, 35. Anong mangyayari kapag ang kalagayang ito ay maabot na? Mar. 4:29. "Ngayon, habang ang ating dakilang Mataas na Saserdote ay gumagawa ng pagtubos para sa atin, dapat tayong magsikap na maging sakdal kay Kristo. Isa mang isipan ay hindi sumuko ang ating Tagapagligtas sa kapangyarihan ng tukso. Si Satanas ay nakakasumpong sa puso ng tao ng ilang punto kung saan siya'y makakasumpong ng katatayuan; ilang masamang hangarin ang pinananatili, na sa pamamagitan nito ang kanyang mga tukso ay ipinipilit ang kapangyarihan. Ngunit sinabi ni Kristo ang tungkol sa Kanyang sarili: 'Ang prinsipe ng sanlibutang ito ay dumating, ngunit hindi nagtagumpay sa Akin' (Juan 14:30).... Ito ang kalagayan ng mga makakatayo sa panahon ng kabagabagan." - GC, p. 623. "Si Kristo ay naghihintay na may pananabik para sa pagpapakita ng Kanyang sarili sa Kanyang iglesia. Kapag ang ugali ni Kristo ay maipakita na ng sakdal sa Kanyang bayan, Siya'y paparito upang angkinin tayo na Kanyang pag-aari." - COL, p. 69. Biyernes Abril 15 Personal na mga Katanungan Para sa Pagbabalik-aral 1. Mag-isa ba ang Diyos Ama na lumikha ng bawat bagay? Ipaliwanag. 2. Ano ang likas ni Adan nang siya'y nilikha, at ano ang kaya niyang hubugin? 3. Paano nagawa ni Satanas na hadlangan ang layunin ng Diyos sa paglikha ng tao? 4. Ano ang pangunahing layunin ng plano ng pagtubos? 5. Ano ang nauunawaan mong dahilan kung bakit si Jesus ay hindi pa bumabalik? 19
Leksiyon 4 Sabbath, Abril 23, 2016 Ang Misyon ng Iglesia "At sinabi ni [Jesus] sa [mga alagad], Humayo kayo sa buong sanlibutan, at ipangaral ninyo ang ebanghelyo sa bawat linalang" (Mar. 16:15). "Ang iglesia ay itinakdang ahensiya ng Diyos para sa kaligtasan ng mga tao. Ito'y binuo para sa paglilingkod, at ang misyon nito ay ang ipangaral ang ebanghelyo sa sanlibutan." - AA, p. 9. Mungkahing Babasahin: Christian Service, pp. 7-29. Linggo Abril 17 1. ANG MISYON NG IGLESIA a. Anong malaking misyon ang ibinigay sa iglesia na nangangailangan ng isang ganap na organisasyon upang maisakatuparan ito? Mat. 28:18- 20. "Ang misyon ng iglesia ni Kristo ay ang iligtas ang napapahamak na mga makasalanan. Ang ipakilala ang pag-ibig ng Diyos sa mga tao at dalhin sila kay Kristo sa pamamagitan ng bisa ng pag-ibig na iyon. Ang katotohanan para sa panahong ito ay dapat madala sa madidilim na mga sulok ng lupa, at ang gawaing ito ay maaaring magsimula sa tahanan." - 3 T, p. 381. b. Ano ang mga unang hakbang na ginawa ni Kristo sa pagbuo ng Kanyang iglesia sa Unang Tipan? Mar. 3:13, 14. Ano pang ibang mga hakbang ang kaugnay sa organisasyon ng iglesia ang ginawa ng mga alagad para sa pagpapalago ng ebanghelyo? Gawa 6:1-6. "Sa ordinasyon ng labindalwa, ang unang hakbang ay ginawa sa pagbuo ng iglesia upang pag-alis ni Kristo ay ipagpatuloy ang Kanyang gawain sa lupa.... "Sa pamamagitan ng mga mahihinang ahensiyang ito, sa pamamagitan ng Kanyang salita at Espiritu, [ang Kataastaasan ng langit] ay nagpanukala na ilagay ang kaligtasan sa dakong abot-kamay ng lahat." - AA, p. 18. 20
Lunes Abril 18 2. ANG ATAS AY KINABIBILANGAN NG LAHAT NA MANANAM- PALATAYA a. Sa anong dalawang pagkakataon ibinigay ang atas ng ebanghelyo? Mar. 16:14, 15; Mat. 28:16-20; 1 Cor. 15:6. Anong aral ang ating matututunan mula sa gawaing ito? "Ang atas ay ibinigay sa labindalwa nang nakipagtagpo si Kristo sa kanila sa silid sa itaas; subalit ngayon ay ibibigay ito sa mas malaking bilang. Sa pagpupulong sa bundok ng Galilea, lahat ng mga mananampalataya na kayang maipon ay tinipon. Ang pagpupulong na ito, si Kristo mismo, bago Siya namatay, ang nagtakda ng oras at lugar.... "Ito ang tanging panayam na ginawa ni Kristo sa marami sa Kanyang mga mananampalataya matapos na Siya ay muling nabuhay. Siya'y pumaroon at nagsalita sa kanila na nagsasabi, 'Lahat ng kapangyarihan ay ibinigay sa Akin sa langit at sa lupa' (Mat. 28:18).... "Nadadamtan ng walang hangganang kapangyarihan, Kanyang ibinigay ang Kanyang atas sa mga alagad: 'Humayo nga kayo, at turuan ninyo ang lahat ng mga bansa' (Talatang 19)." - DA, pp. 818, 819. "Ang atas ng Tagapagligtas sa mga alagad ay kinabibilangan ng lahat ng mga mananampalataya. Kabilang dito ang lahat ng mga mananampalataya kay Kristo hanggang sa wakas ng panahon. Isang malaking pagkakamali ang pag-aakalang ang gawain ng pagligtas ng mga kaluluwa ay nakasalalay lamang sa mga ordinadong ministro.... Lahat ng tumanggap ng buhay ni Kristo ay pinahiran upang gumawa para sa kaligtasan ng kanilang kapuwa tao. Para sa gawaing ito kaya itinatag ang iglesia, at lahat ng tatanggap sa kanilang sarili ng banal na sumpaan ay nangangakong magiging kamanggagawa ni Kristo." - Ibid., p. 822. b. Sa tagubilin ni Kristo sa mga alagad, saan magsisimula ang kanilang gawain ng pangangaral? Luc. 24:47. Paano ito maiaangkop sa atin ngayon? "Ang mga alagad ay dapat magsimula ng kanilang gawain kung saan sila naroroon. Ang pinakamahirap at walang pag-asang bukirin ay hindi dapat lampasan. Kung kaya bawat isang manggagawa ni Kristo ay dapat magsimula kung nasaan siya. Sa ating sariling mga pamilya ay maaaring may mga kaluluwang gutom sa pakikiramay, nagugutom sa tinapay ng buhay. Maaaring may mga batang dapat sanayin para kay Kristo. May mga pagano sa ating pintuan. Matapat nating gampanan ang gawain sa pinakamalapit sa atin. At ating palawakin ang ating mga pagsisikap saan man tayo dalhin ng kamay ng Diyos. Ang gawain ng marami ay maaaring tila nahahadlangan ng mga balakid; subalit, saan man ito naroroon, kung gagampanan na may pananampalataya at kasipagan ito'y madarama hanggang sa pinakasulok na bahagi ng lupa." - Ibid. 21
Martes Abril 19 3. PAG-ABOT SA LAHAT NG URI NG MGA TAO a. Paano natin malalaman na ang Diyos ay walang itinatanging tao? Roma 2:11; Mat. 5:45; 1 Juan 2:2. "Si Kristo ay hindi kinikilala ang kaibahan ng lahi o posisyon o paniniwala. Ang mga escriba at mga Pariseo ay naghangad ng isang lokal at pambansang pakinabang ng mga kaloob ng langit at hindi kabilang ang ibang pamilya ng Diyos sa sanlibutan. Subalit si Kristo ay pumarito upang wasakin ang bawat pader ng paghihiwalay. Siya ay pumarito upang ipakita na ang Kanyang kaloob ng habag at pag-ibig ay malaya tulad ng hangin, ng liwanag, o ng ulan na nagpapanariwa sa lupa." - MH, p. 25. b. Paano si Jesus nagturo sa atin sa pamamagitan ng alituntunin at halimbawa na ang ebanghelyo ay dapat ipangaral sa mabababang uri, sa mga dukha, sa mga maysakit, at sa mga walang pamilya? Juan 4:5- 9; Mat. 9:10-13; 10:7, 8. "Sa hapag ng mga publikano [si Kristo] ay naupo bilang panauhing pandangal, sa pamamagitan ng Kanyang pakikiramay at makataong pakikisama ay ipinakita na Kanyang kinikilala ang dangal ng sangkatauhan; at ang mga tao ay nanabik na maging karapatdapat sa Kanyang pagtitiwala.... "Bagaman Siya'y isang Hudyo, si Jesus ay malayang nakisalamuha sa mga Samaratino, na hindi pinansin ang kaugalian ng mga Pariseo sa Kanyang bansa. Sa harap ng kanilang masamang akala Kanyang tinanggap ang paanyaya ng mga hamak na taong ito. Natulog Siya kasama nila sa ilalim ng kanilang bubong, kumain kasama nila sa kanilang hapag - na nakikibahagi sa pagkain na inihanda at inihain ng kanilang mga kamay - nagturo sa kanilang mga daan, at pinakitunguhan sila ng sukdulang kabaitan at paggalang." - Ibid., p. 26. k. Paano natin malalaman na si Jesus ay nangaral din sa mga katam- taman at may mataas na kalagayan sa buhay? Juan 3:1-3; Mat. 8:5- 10; Luc. 19:1-5. "Si Kristo ay nangaral ng ebanghelyo sa mahihirap, subalit hindi Niya itinuon lamang dito ang kanyang gawain. Siya'y gumawa para sa lahat na makikinig ng Kanyang Salita - hindi lamang ang mga publikano at mga walang pamilya, kundi ang mayayaman at nalinang na mga Periseo, ang mararangal na Hudyo, ang mga senturion, at ang pinunong Romano. Ito ang uri ng gawain na nakikita kong dapat gawin." - Eva. p. 549. 22
Miyerkules Abril 20 4. MGA UNANG KAILANGAN PARA SA PAGPARITO NI JESUS a. Anong gawain ng iglesia ang dapat matapos bago dumating ang wakas? Mat. 24:14; Apoc. 14:6, 7. Sa anong "wakas" ang tinutukoy nito at sa anong maluwalhating kaganapan ito nakaugnay? Mat. 24:3. "Sa hula sa [Apoc. 14:6, 7] ang babalang ito ng kahatulan, at ang kaugnay na mga mensahe nito, ay sinundan ng pagdating ng Anak ng tao sa alapaap ng langit. Ang pagpapahayag ng kahatulan ay pahayag ng ikalawang pagdating ni Kristo na nalalapit na. At ang pahayag na ito ay tinawag na walang hanggang ebanghelyo. Kung kaya ang pangangaral ng ikalawang pagdating ni Kristo, ang pahayag ng pagiging nalalapit nito, ay nakitang mahalagang bahagi sa mensahe ng ebanghelyo." - COL, pp. 227, 228. b. Kanino ibinigay ang gawain ng pagbibigay ng huling mensahe ng awa sa sanlibutan? Apoc. 3:14. "Sa natatanging diwa ang mga Adventista ay itinakda sa sanlibutan bilang bantay at tagapagdala ng liwanag. Sa kanila ipinagkatiwala ang huling babala para sa napapahamak na sanlibutan. Sa kanila ay sumisikat ang kahangahangang liwanag mula sa salita ng Diyos. Binigyan sila ng isang gawain na may taimtim na kahalagahan - ang pagpapahayag ng una, ikalawa, at ikatlong mensahe ng anghel. Walang ibang gawain ang mayroong higit na kahalagahan. Hindi nila dapat pahintulutan ang anomang bagay upang umagaw ng kanilang pansin." - 9 T, p. 19. k. Ano ang dapat na kinasasabikan ng puso ng nalabing iglesia ng Diyos ngayon, na magsasakatuparan ng gawaing ito? Awit 119:125-127. "Dito ay ibinigay ang mga katangian ng mga repormador, na magdadala ng bandila ng mensahe ng ikatlong anghel, yaong mga nangakong magiging bayan na susunod sa kautusan ng Diyos, at igagalang ang Diyos, at masikap na makikisangkot, sa paningin ng lahat na sansinukob, sa pagtatatag ng mga nasirang dako. Sino ang tumawag sa kanila, 'Mga tagapag-ayos ng butas, Ang tagapagsauli ng mga daan na dapat tahanan? Ang Diyos. Ang kanilang mga pangalan ay nakatala sa langit bilang mga repormador, tagapagsauli, na nagtatatag ng mga patibayan ng maraming henerasyon." - 4 SDA BC [E.G. White Comments], p. 1151. 23
Huwebes Abril 21 5. ANG PAGBIBIGAY NG KAPANGYARIHAN AY KAILANGAN UPANG TAPUSIN ANG GAWAIN a. Ano ang nagawa ng unang iglesia noong unang siglo, at paano nila nagawa ang gawaing ito? Roma 10:18; Col. 1:23; Gawa 1:8. b. Habang sinisikap natin na mapangaralan ng ebanghelyo ang sanli- butan ngayon na may populasyong umaabot sa 7 bilyon, ano ang dapat nating alalahanin bilang mga repormador? Zac. 4:6; Luc. 18:27; 1 Sam. 14:6. "Ang kalakasan ng tao ay kahinaan, ang karunungan ng tao ay kamang- mangan. Ang ating tagumpay ay hindi nakasalalay sa ating mga talento o natutunan, kundi sa ating buhay na pakikiugnay sa Diyos." - 5 T, p. 158. k. Ano ang dapat na maranasan muna ng mga kaanib ng iglesia bago sila magiging matagumpay na mangangaral ng ebanghelyo sa sanlibutan? Gawa 3:19, 20. Ano kung gayon ang dapat nilang hingiin? Zac. 10:1. "Ang dakilang gawain ng ebanghelyo ay hindi matatapos sa mas kakaunting pahayag ng kapangyarihan ng Diyos kaysa noong pasimula. Ang mga hula na naganap na sa pagbuhos ng unang ulan sa pagbubukas ng ebanghelyo ay muling magaganap sa huling ulan sa pagtatapos nito." - GC, pp. 611, 612. Biyernes Abril 22 Personal na mga Katanungan Para sa Pagbabalik-aral 1. Anong misyon ang ibinigay ni Kristo sa Kanyang organisadong iglesia sa lupa? 2. Ang atas ba ng pangangaral ng ebanghelyo ay ibinigay lamang sa mga ordinadong ministro? 3. Sa anong gawain makikisangkot ang tunay na mga Adventista ngayon? 4. Sa pamamagitan ng anong kapangyarihan ang gawain ng Diyos sa lupa ay matagumpay na matatapos? 5. Anong mahalagang gawain ang dapat mong gawin upang ihanda ang iyong sarili para sa pananariwa? 24
Leksiyon 5 Sabbath, Abril 30, 2016 Ang Layunin ng Pangangaral ng Ebanghelyo "Humayo nga kayo, at gumawa kayo ng mga alagad sa lahat ng mga bansa, na bautismuhan sila sa pangalan ng Ama at ng Anak at ng Banal na Espiritu" (Mat. 28:19). "Ang mga ministro na gumagawa sa mga bayan at siyudad upang ipangaral ang katotohanan ay hindi dapat makadama ng kasiyahan, at ang gawain ay natapos na, hanggat yaong mga tumanggap ng teorya ng katotohanan ay maunawaan ang bunga ng nagpapabanal na kapangyarihan nito at tunay na mahikayat sa Diyos." - 4 T, p. 317. Mungkahing Babasahin: Evangelism, pp. 15-24. Linggo Abril 24 1. ANG MISYON NI KRISTO a. Ano ang misyon ni Kristo sa Kanyang pagparito sa sanlibutan? Luc. 19:10. "Ang mga makasalanan ang siyang natatanging layunin ng misyon ni Kristo - ang mga makasalanan sa bawat lahi at panahon.... Lahat ay minamahal Niya." - HP, p. 329. b. Anong sakripisyo ang ginawa ni Jesus upang isakatuparan ang Kanyang misyon? Heb. 2:9. "Ang mga anghel ay nakatingin na may panggigilalas at pagtataka sa misyon ni Kristo sa sanlibutan. Sila'y nagtataka sa pag-ibig na kumilos sa Kanya upang ibigay ang Kanyang sarili bilang isang handog para sa mga kasalanan ng mga tao." - GW, p. 497. k. Sa anong bahagi ng misyon ni Kristo dapat makipagtulungan ang Kanyang iglesia? Luc. 4:18. "Ang misyon ni Kristo ay ang pagalingin ang mga maysakit, pasiglahin ang mga nawawalan ng pag-asa, gamutin ang mga wasak na puso. Ang gawaing ito ng pagsasauli ay dapat ipagpatuloy sa gitna ng mga naghihirap na sangkatauhan." - WM, p. 71. 25
Lunes Abril 25 2. ANG LAYUNIN NG PANGANGARAL a. Tungkol saan ang ebanghelyo? 1 Cor. 15:1-4. "Nababayubay sa krus si Kristo ang ebanghelyo. Ngayon tayo ay may mensahe, 'Narito ang Kordero ng Diyos, na nagpapawi ng kasalanan ng sanlibutan' (Juan 1:29). Hindi ba ipapako ng mga kaanib ng ating iglesia ang kanilang mga mata sa isang napako sa krus at muling nabuhay na Tagapagligtas, kung saan ang kanilang pag-asa ng walang hanggang buhay ay nakasentro? Ito ang ating mensahe, ang ating pangangatwiran, ang ating doktrina, ang ating babala sa mga hindi nagsisisi, ang ating pampasigla sa mga nalulumbay, ang pag-asa para sa bawat mananampalataya." - 6 SDA BC [E.G. White Comments], p. 1113. "Ang mensahe ng ikatlong anghel ay nananawagan ng pangangaral ng Sabbath ng ikaapat na utos... subalit ang dakilang Sentro ng pang-aakit, si Jesukristo, ay hindi dapat mawala sa mensahe ng ikatlong anghel." - RH, Mar. 20, 1894. b. Ano ang tunay na layunin ng pangangaral ng ebanghelyo sa lahat ng mga bansa? Luc. 1:77; Gawa 2:21. "Ang pangangaral, sa kanyang sarili, ay walang likas na kapangyarihan upang baguhin ang puso, gayon pa man ito ang layunin ng pangangaral. Ang banal na impluwensiya na kasama ng salita, ang nagdadala ng kaluluwa sa pagsisisi sa paanan ng krus." - Ibid., Sety. 4, 1888. "Ang una at pangunahing layunin ng ebanghelyo at lahat ng may kaugnayan dito ay ang hanapin at iligtas ang nawaglit na kaluluwa. Ang ministeryo ng ebanghelyo... ay ang iunat sa tao ang sumasaklolong kamay saan man ito kinakailangan. Ito ay ang paglilingkod sa maysakit at may paghihirap sa katawan at gayon din sa mahinang kaluluwa." - Ibid., Okt. 29, 1914. k. Ano ang pangako para sa mga mananampalataya sa ebanghelyo, at ano ang mangyayari sa mga magtatakwil nito? Mar. 16:16; Juan 3:18- 20. "[Si Kristo] ay hindi nagsabi na ang buong sanlibutan ay mahihikayat, kundi na 'ang ebanghelyo ng kaharian ay ipapangaral sa buong sanlibutan upang maging saksi sa lahat ng mga bansa; at darating ang wakas' (Mat. 24:14)." - DA, p. 633. 26
Martes Abril 26 3. ANG KAHULUGAN NG BAUTISMO a. Anong gawain ang dapat gawin ng mga mananampalataya kay Kristo? Mar. 16:16 (unang bahagi). Ano ang kahulugan ng bautismo? Roma 6:3-6. "Ang bautismo ang siyang pinakabanal at pinakamahalagang ordinansa, at dapat na magkaroon ng ganap na pagkaunawa sa kahulugan nito. Ito'y nangangahulugan ng pagsisisi para sa kasalanan, at ang pagpasok sa bagong buhay kay Jesukristo." - CG, p. 499. "Ang bautismo ay ginawa ni Kristo na tanda ng pagpasok sa Kanyang espirituwal na kaharian. Ito'y ginawa niyang isang positibong kondisyon kung saan dapat na daanan ng lahat na nais kilalanin na nasa ilalim ng kapangyarihan ng Ama, ng Anak, at ng banal na Espiritu.... "Ang bautismo ang siyang pinakataimtim na pagtakwil sa sanlibutan. Sinomang nabautismuhan sa tatlong pangalan ng Ama, ng Anak, at ng Banal na Espiritu, sa pinakasimula ng kanilang buhay Kristyano ay ipinapahayag sa publiko na kanilang iniwan ang paglilingkod kay Satanas at naging mga miyembro ng marangal na pamilya, mga anak ng makalangit na Hari. Sinunod nila ang utos: 'Lumabas kayo sa kanila, at humiwalay kayo,... at huwag kayong humipo ng maruruming bagay.' At sa kanila ay natupad ang pangakong: 'Tatanggapin ko kayo, at magiging Ama ninyo, at kayo'y magiging Aking mga anak na lalaki at babae, sabi ng Pinakamakapang- yarihang Panginoon' (2 Cor. 6:17, 18)." - 6 T, p. 91. b. Anong pangalan ang ibinigay sa mga alagad ni Kristo sa Antioch, at bakit? Gawa 11:26. "Doon sa Antioch unang tinawag ang mga alagad na Kristyano. Ibinigay sa kanila ang ganitong pangalan dahil si Kristo ang pangunahing paksa ng kanilang pangangaral, ng kanilang turo, at ng kanilang pag-uusap. Patuloy nilang binabalikan ang mga pangyayari na naganap sa mga araw ng Kanyang pagmiministeryo sa lupa, nang ang mga alagad ay pinagpala ng Kanyang personal na presensiya. Walang pagod na sila ay nanahan sa Kanyang mga aral at mga himala ng panggagamot. Sa nangangatal na mga labi at mayluhang mga mata sila'y nagsaysay ng Kanyang kapighatian sa halamanan, ang pagkanulo sa Kanya, paglilitis, at paghatol, ang pagtitiis at kapakumbabaaan kung saan Kanyang tiniis ang paghamak at parusa na ipinataw sa Kanya ng Kanyang mga kaaway, at ang makadiyos na habag kung saan Siya nanalangin para sa mga umuusig sa Kanya. Ang Kanyang muling pagkabuhay at pag- akyat sa langit, at ang Kanyang gawain sa langit bilang Tagapamagitan para sa nagkasalang tao, ang siyang mga paksa kung saan sila ay may kagalakang nananahan." - AA, p. 157. 27
Miyerkules Abril 27 4. NAHIKAYAT NA MGA ALAGAD a. Anong makataong relasyon ang ginamit upang ilarawan ang relasyon sa pagitan ni Kristo at ng Kanyang mga alagad? 2 Cor. 11:2; Efe. 5:22- 25. "Sa Biblia ang banal at nagpapatuloy na katangian ng relasyon na nananatili sa pagitan ni Kristo at ng Kanyang iglesia ay sinasagisagan ng pag- iisa ng kasal. Ang Panginoon ay pinag-isa ang Kanyang bayan sa Kanyang sarili sa pamamagitan ng isang taimtim na sumpaan, Siya'y nangakong magiging Diyos nila, at sila'y nangakong Kanya lamang." - GC, p. 381. b. Paano inilarawan ng Biblia ang buhay ng isang nabautismuhang alagad ni Kristo, at bakit? 2 Cor. 5:17; 1 Juan 5:1, 4. "Ang dating likas, na ipinanganak sa dugo at sa kalooban ng laman, ay hindi magmamana ng kaharian ng Diyos. Ang dating mga daan, ang mga namanang hilig, ang dating mga kasanayan, ay dapat iwanan; sapagkat ang biyaya ay hindi namamana. Ang bagong ipinanganak ay binubuo ng bagong mga motibo, bagong mga panlasa, bagong mga hilig. Sinomang ipinanganak sa isang bagong buhay ng Banal na Espiritu, ay nagiging kabahagi ng banal na likas, at sa lahat nilang kasanayan at mga gawain ay patutunayan nila ang kanilang relasyon kay Kristo. Kapag ang mga taong nag-aangking Kristyano ay panatilihin ang lahat nilang likas na mga kasiraan ng ugali at pagpapasiya, saan naiiba ang kanilang kalagayan sa mga makasanlibutan? Hindi nila pinapahalagahan tagapagpabanal, tagapagdalisay. Hindi sila ipinanganak na muli." - 6 SDA BC [E.G. White Comments], p. 1101. ang katotohanan bilang isang k. Ano ang dapat isaalang-alang ng iglesia bago magrekomenda ng isang tao upang bautismuhan? Mat. 3:8. "Ang mga sumpa na ating ginagawa sa ating sarili sa bautismo ay malawak ang sinasaklaw. Sa pangalan ng Ama, ng Anak, at ng Banal na Espiritu tayo ay inililibing sa katulad na kamatayan ni Kristo at muling bumangon na tulad ng Kanyang muling pagkabuhay, at tayo ay mamumuhay ng isang bagong buhay.... Kung kaya ang mananampalataya ay dapat tandaan na siya ay itinalaga na sa Diyos, kay Kristo, at sa Banal na Espiritu. Dapat niyang gawing pangalawa lamang ang mga bagay sa sanlibutan sa bagong relasyong ito." - 6 T, p. 98. 28
Huwebes Abril 28 5. KATANGIAN LABAN SA BILANG a. Saan dinadala ni Jesus ang lahat na nais na maging mga alagad Niya, at bakit? Juan 10:16; Gawa 2:41, 47. "Lahat ng nais, ay muling maipagkakasundo sa Diyos at tatanggap ng walang hanggang buhay. Sa inyo, mga alagad Ko, Aking ipinagkakatiwala ang mensahe ng awa na ito. Ito'y dapat unang ibigay sa Israel, at pagkatapos sa lahat ng mga bansa, wika, at bayan. Ito'y dapat ibigay sa mga Hudyo at sa mga Gentil. Lahat na mananampalataya ay dapat tipunin sa isang iglesia." - DA, p. 821. b. Habang ang pag-anib sa iglesia ni Kristo ay mahalaga, ano ang higit pang mahalaga? Juan 15:4-6; Luc. 13:5-9. "Ang mga Ministro na... nangangaral ng katotohanan ay hindi dapat masiyahan... hanggat yaong mga tumanggap ng teorya ng katotohanan... ay tunay na mahikayat sa Diyos. Ang Diyos ay lubos na malulugod na magkaroon ng anim na tunay na hikayat sa katotohanan bilang bunga ng kanilang pagsisikap, kaysa sa animnapu na nagtatanyag subalit hindi tunay na nahikayat." - 4 T, p. 317. "Ang pakikiugnay sa iglesia ay hindi pumapalit sa pagkahikayat. Ang maitala ang pangalan sa isang iglesia ay walang anomang halaga sa sinoman kung ang puso ay hindi tunay na nabago." - Eva. pp. 290, 291. "Hindi natin matatamo ang titulo sa langit sa pamamagitan ng pagkakaroon ng pangalan sa aklat ng iglesia habang ang ating puso ay hindi nakikiisa kay Kristo at sa Kanyang bayan." - RH, Peb. 19, 1880. Biyernes Abril 29 Personal na mga Katanungan Para sa Pagbabalik-aral 1. Ano ang misyon ni Kristo nang Siya ay pumarito sa sanlibutang ito bilang Anak ng tao? 2. Ano ang dapat na layunin ninyo sa pangangaral ng ebanghelyo? 3. Anong sumpa ang ginagawa sa panahon ng bautismo? 4. Bago bautismuhan ang isang tao, anong tungkulin ang dapat isagawa ng iglesia? 5. Kasing halaga ng pagiging miyembro ng iglesia, ano ang napakahalaga para sa ating kaligtasan? 29
Leksiyon 6 Sabbath, Mayo 7, 2016 Ang Mensahe ay Dapat Nakasentro Kay Kristo "Ito ang bato na inyong itinakwil mga tagapagtayo, na siyang naging punong panulok. Wala ngang kaligtasan sa iba: sapagkat walang ibang pangalan sa ilalim ng langit na ibinigay sa mga tao, kung saan tayo ay maliligtas" (Gawa 4:11, 12). "Mayroong isang dakilang pinakamahalagang katotohanan na dapat palaging isaisip sa pagsasaliksik ng Kasulatan - Si Kristo at Siya na napako sa krus. Ang bawat ibang katotohanan ay pinagkalooban ng impluwensiya at kapangyarihan na naaayon sa relasyon nito sa paksang ito." - 6 SDA BC [E.G. White Comments], p. 1084. Mungkahing Babasahin: Evangelism, pp. 184-193. Linggo Mayo 1 1. ANG PINAKAMAHALAGANG PAKSA NG ATING MENSAHE a. Ayon sa ating unang pinag-aralan, ano ang natatanging mensahe na tayo bilang mga Adventistang repormador ay dapat ibigay sa sanlibutan? Apoc. 14:6-12. b. Tulad ng unang iglesia, ano ang dapat na pinakamahalagang paksa ng ating mensahe sa sanlibutan? Gawa 5:42; 1 Cor. 2:2. "Sa lahat ng mga nagtatanyag na Kristyano, ang mga Adentista ay dapat na nangunguna sa pagtataas kay Kristo sa harapan ng sanlibutan. Ang pangangaral ng mensahe ng ikatlong anghel ay nananawagan ng pagpapakilala ng katotohanan ng Sabbath. Ang katotohanang ito, kasama ng iba pang mensahe, ay dapat ipahayag; subalit ang dakilang sentro ng pang- akit, na si Jesukristo, ay hindi dapat maiwan. Doon sa krus ni Kristo na ang habag at katotohanan ay nagtagpo, at ang katuwiran at kapayapaan ay nagkaisa. Ang makasalanan ay dapat patnubayan upang tumitig sa Kalbaryo; sa simpling pananampalataya ng isang munting bata dapat siyang magtiwala sa mga merito ng Tagapagligtas, na tinatanggap ang Kanyang katuwiran, naniniwala sa Kanyang habag." - GW, pp. 156, 157. 31
Lunes Mayo 2 2. SI KRISTO ANG TANGING TAGAPAGLIGTAS a. Dahil ang ebanghelyo ay tungkol kay Kristo (Roma 1:1-3), anong kaalaman ang dapat muna nating matamo at pagkatapos ay humayo at mangaral sa sanlibutan? 2 Ped. 3:18; Fil. 3:7, 8. "Walang sinoman ang magtatagumpay sa paglilingkod sa Diyos maliban kung ang kanyang buong puso ay naroon sa gawain at kanyang ibinibilang ang lahat ng mga bagay na kalugihan dahil sa kataasan ng pagkakilala kay Kristo." - DA, p. 273. b. Bakit ang pagkakilala sa tunay na Kristo ay napakahalaga? Mat. 24:24. Paano ang mga bulaang Kristo at bulaang mga propeta lumilitaw sa harap ng mga tao? 2 Cor. 11:13-15; Mat. 7:15 "Ang nahulog na mga anghel sa lupa ay bumuo ng pakikipag-sabwatan sa masasamang tao. Sa panahong ito ang mga bulaang kristo ay lilitaw tulad sa tunay na Kristo, at ang kautusan ng Diyos ay lubusang mawawalan ng bisa sa mga bansa ng ating sanlibutan. Ang paghihimagsik laban sa banal na kautusan ng Diyos ay ganap na mahihinog. Subalit ang tunay na pinuno ng lahat ng paghihimagsik na ito ay si Satanas na nadadamtan tulad ng anghel ng liwanag. Ang mga tao ay malilinlang at itataas siya kapalit ng Diyos at sasambahin siya." - RH. Sety. 12, 1893. k. Bakit mahalaga na ang Kristo na ating sinasampalatayanan at ipinangangaral ay ang tunay na Kristo na ipinangaral ng orihinal na mga apostol? Juan 14:6; Gawa 4:10-12. "Iisa lamang ang daan tungo sa langit. Dapat tayong lumakad sa mga yapak ni Jesus, na gawin ang Kanyang mga gawain, tulad Niya na ginawa ang mga gawain ng Kanyang Ama. Dapat nating pag-aralan ang Kanyang mga daan, hindi ang mga daan ng tao; dapat nating sundin ang Kanyang kalooban, hindi ang ating sarili.... Siya ang Daan, ang Katotohanan, ang Buhay." - OFC, p. 264. "Kung nalalaman mo ang iyong kasalanan, huwag mong italaga ang lahat mong kapangyarihan sa pagkalungkot sa mga ito, kundi tumingin ka at mabuhay. Si Jesus lamang ang ating tanging Tagapagligtas; at... walang isa mang nagtitiwala sa Kanyang mga merito ang iiwan upang mapahamak. Habang naiisip natin ang ating kalagayang walang kakayahan kung wala si Kristo, hindi tayo dapat manlupaypay; dapat tayong sumandal sa isang napako sa krus at muling nabuhay na tagapagligtas. Kawawa, mahina, nanlulupaypay na kaluluwa, tumingin ka at mabuhay. Si Jesus ay nangako ng Kanyang salita; ililigtas Niya ang lahat na lalapit sa Kanya." - 1 SM, p. 352. 32
Martes Mayo 3 3. MGA TANDA NG TUNAY NA KRISTO a. Paano ipinaliwanag ng Kinasihan ang pag-iisa ng makadiyos at makataong likas sa persona ni Jesukristo? Fil. 2:5-8. "[Ang may-akda ng ating kaligtasan] ay kusang tumanggap ng makataong likas. Iyon ay sarili Niyang gawain, at sa pamamagitan ng Kanyang sariling pagpapasya. Dinamtan Niya ang Kanyang pagkadiyos ng pagiging tao. Siya ay ganap na Diyos, subalit hindi Niya ipinakita ang pagiging Diyos. Kanyang tinakpan ang pagiging Diyos na nag-uutos ng pagsamba, at nananawagan ng paghanga, ng Diyos ng sanbinukob. Siya ay Diyos habang nasa lupa, Subalit Kanyang hinubad ang anyong Diyos, at kapalit nito ay kinuha ang anyo at hugis ng tao. Alang-alang sa atin Siya'y naging dukha, upang tayo sa pamamagitan ng Kanyang kadukhaan ay maging mayaman. Kanyang iniwan ang Kanyang kaluwalhatian at ang Kanyang karangalan. Siya ay Diyos, subalit ang mga kaluwalhatian ng anyong Diyos ay pansamantala Niyang iniwan." - RH, Hul. 5, 1887. b. Tungkol sa Kanyang pagkatao, ilang taon si Jesus nang nawaglit Siya sa Kanyang mga magulang sa loob ng tatlong araw sa panahon ng Piyesta ng Pascua, at ilang taon siya nang Siya'y binautismuhan ni Juan Bautista? Luc. 2:42, 43; 3:21-23. "Nais nating maunawaan hangga't maaari ang tunay na makataong likas ng ating Panginoon. Ang pagiging makadiyos at makatao ay nagdugtong kay Kristo, at kapuwa sila ganap." - 3 SM, p. 135. k. Tungkol sa Kanyang pagiging Diyos, gaano na katagal kung babalikan ang nakaraan na Siya ay nabubuhay? Mikas 5:2; Juan 17:5, 24. "Si Kristo ay kaisa ng Ama bago pa itinatag ang patibayan ng sanlibutan.... "Si Kristo ay dati nang nabubuhay, lumitaw mula sa sarili na Anak ng Diyos.... Kapag binanggit ang Kanyang dating pamumuhay, dinadala ni Kristo ang isipan pabalik sa walang takdang mga panahon. Tinitiyak Niya sa atin na hindi kailan man nagkaroon ng panahon na Siya ay wala sa malapit na pakikisama sa walang hanggang Diyos.... "Ang Kanyang banal na buhay ay hindi mabibilang ng pagkukuwenta ng tao. Ang pananatili ni Kristo bago Siya nagkatawang tao ay hindi masusukat ng bilang." - FLB, p. 46. 33
Miyerkules Mayo 4 4. ANG MGA TANDA NG TUNAY NA KRISTO (PAGPAPATULOY) a. Paano ipinaliwanag ni Jesus ang katotohanan na Siya yaong nagmula sa sarili na Diyos na nagpakita kay Moises sa Bundok ng Horeb? Juan 8:58 (ihambing ang Exo. 3:14, 15). "Sa mataimtim na karangalan si Jesus ay sumagot, 'Sa katotohanan, sa katotohanan, sinasabo Ko sainyo, bago pa si Abraham ay AKO NGA' (Juan 8:58).... Ang pangalan ng Diyos, na ibinigay kay Moises upang ihayag ang diwa ng walang hanggang presensiya, ay inangking Kanyang pag-aari ng Gurong ito na taga Galilea. Kanyang ipinahayag ang Kanyang sarili na Siyang nagmula sa sarili, Siya na nangako sa Israel, 'na pinagmulan ay mula sa pinakauna, mula sa mga araw ng walang hanggan' (Mikas 5:2)." - DA, pp. 469, 470. "Si Kristo yaong mula sa puno sa Bundok ng Horeb ay nangusap kay Moises na nagsasabi, 'AKO YAONG AKO NGA.... Kung kaya sabihin mo sa mga anak ni Israel, AKO NGA ang nagsugo sa akin tungo sa iyo' (Exo. 3:14). Ito ang pangako ng kaligtasan ng Israel. Kung kaya nang Siya ay dumating 'sa anyong ng mga tao,' Kanyang ipinakilala ang Kanyang sarili na AKO NGA. Ang anak sa Bethlehem, ang maamo at may mababang loob na Tagapagligtas, ay Diyos 'na nahayag sa laman' (1 Tim. 3:16)." - Ibid., p. 24. b. Paano ipinakita ni Jesus ang katotohanan na bilang isang banal na persona Siya ay may katulad na banal na likas, sangkap, at katangian tulad ng Diyos Ama? Juan 10:27-30; Col. 1:18, 19. "Si Kristo, ang Salita, ang bugtong na anak ng Diyos, ay kaisa ng walang hanggang Ama - kaisa sa likas, sa ugali, sa layunin - ang tanging persona na maaaring pumasok sa lahat ng pag-uusap at layunin ng Diyos. 'Ang Kanyang pangalan ay tatawaging Kamanghamangha, Tagapayo, Ang Makapang- yarihang Diyos, Ang walang hanggang Ama, Ang Prinsipe ng Kapayapaan' (Isa. 9:6)." - PP, p. 34. "[Juan 10:21-30 sinipi.]... Ang mga Hudyo ay hindi kailan man noon narinig ang gayong mga salita mula sa mga labi ng tao, at ang nagbabagbag na impluwensiya ay nanatili sa kanila; sapagka't tila ang pagkadiyos ay kumikislap sa pagkatao tulad sa sinabi ni Jesus, 'Ako at ang aking Ama ay iisa.' Ang mga salita ni Kristo ay puno ng malalim na kahulugan habang Kanyang inaangkin na Siya at ang Ama ay mayroong iisang sangkap, nagtataglay ng magkatulad na mga katangian." - ST, Nob. 27, 1893. 34
Huwebes Mayo 5 5. ANG BANAL NA KAPUWA TAGAPAGLALANG NG AMA a. Sa pamamagitan nino nilikha ang sanlibutan, at anong kahulugan mayroon ang katotohanang ito tungkol sa dating pamumuhay ni Kristo? Juan 1:2, 3; Efe. 3:9; Col. 1:15-17. "Kung nilikha ni Kristo ang lahat ng mga bagay, Siya ay nabubuhay na bago pa ang lahat ng mga bagay. Ang salitang binigkas tungkol dito ay talagang malinaw na walang sinoman ang dapat maiwan sa pag-aalinlangan. Si Kristo ay Diyos sa katotohanan at sa pinakamataas na diwa. Kasama Siya ng Diyos mula sa buong walang hanggan, Diyos ng lahat, pinagpala magpakailan man." - 1 SM, p. 247. b. Paano ang Diyos Ama, kinilala ang kadiyusan ni Kristo, at anong katiyakan ang ibinibigay sa atin ng pagkilalang ito? Heb. 1:8-12. "'Siya na nananampalataya sa Akin,' sabi ni Jesus, 'mamatay man siya, ay mabubuhay muli: at ang sinomang mabuhay at manampalataya sa Akin ay hindi kailan man mamamatay. naniniwala ba kayo?' (Juan 11:25, 26). Si Kristo ay tumatanaw dito sa panahon ng Kanyang ikalawang pagdating. At ang matuwid na mga patay ay ibabangon na wala ng kasiraan, at ang buhay na mga matuwid ay ililipat sa langit na hindi nakakita ng kamatayan. Ang himala na malapit ng gawin ni Kristo, sa pagbangon kay Lazaru mula sa mga patay, ay sumasagisag sa muling pagkabuhay ng lahat na matuwid na namatay. Sa pamamagitan ng Kanyang salita at ng Kanyang mga gawa Kanyang ipinakilala ang Kanyang sarili na May-akda ng muling pagkabuhay. Siya na malapit ng mamatay sa krus ay nakatayong hawak ang mga susi ng kamatayan, isang mananakop ng libingan, at kinilala ang Kanyang karapatan at kapangyarihan upang magbigay ng walang hanggang buhay."-DA, p. 530. Biyernes Mayo 6 Personal na mga Katanungan Para sa Pagbabalik-aral 1. Ano ang dapat na sentro ng mensahe na ating dadalhin sa sanlibutan? 2. Paano mo makikilala ang bulaang Kristo na nag-aangking tunay na Kristo? 3. Aling persona ng Kadiyusan ang nagpakita kay Moises sa Bundok ng Horeb? 4. Paano mo mapapatunayan mula sa Biblia na si Jesus ay kasamang manlilikha ng Ama? 5. Kung si Jesus ang ating Tagapaglikha, ano ang sinasabi ng katotohanang ito tungkol sa Kanya? 35
Leksiyon 7 Sabbath, Mayo 14, 2016 Ang Pagkakatawang-tao ni Kristo "Ang anghel ay nagsabi [sa mga pastor], Huwag kayong matakot: narito, dala ko sainyo ang mabuting balita ng dakilang kagalakan, na para sa lahat ng mga tao. Sapagkat sainyo'y isinilang ngayon sa siyudad ni David ang isang Tagapagligtas, na si Kristong Panginoon" (Luc. 2:10, 11). "Ang pagiging tao ng Anak ng Diyos ang siyang lahat-lahat sa atin. Ito ang ginintuang tanikala na nagtatali ng ating kaluluwa kay Kristo, at sa pamamagitan ni Kristo sa Diyos. Ito ang ating dapat na pag-aralan. Si Kristo ay isang tunay na tao; pinatunayan Niya ang Kanyang kapakumbabaan nang Siya'y naging tao. Subalit Siya ay Diyos sa laman." - 1 SM, p. 244. Mungkahing Babasahin: The Desire of Ages, pp. 19-26, 32-49. Linggo Mayo 8 1. SA LIKOD NG MGA TANAWIN a. Paano tumugon ang Kadiyusan sa pagkahulog ni Adan at Eba? 1 Juan 4:10. "Ang Kadiyusan ay nahabag sa lahi, at ang Ama, ang Anak, at ang Banal na Espiritu ay nagbigay ng Kanilang sarili sa pagsasakatuparan ng plano ng pagtubos. Upang lubos na maisakatuparan ang plano, pinagpasyahan na si Kristo, ang nag-iisang Anak ng Diyos, ay maghahandog ng Kanyang sarili para sa kasalanan." - RH, Mayo 2, 1912. b. Bakit si Adan at si Eba hindi hinatulan sa araw na sila ay kumain ng ipinagbabawal na bunga? Job 33:24; Mar. 10:45; Apoc. 13:8 (huling bahagi). "Sa panahon na si Adan ay sumuko sa tukso at ginawa ang bagay na sinabi ng Diyos na huwag niyang gagawin, si Kristo, ang Anak ng Diyos, ay tumayo sa pagitan ng nabubuhay at patay, na nagsasabi: 'Ipataw sa akin ang parusa. Ako'y tatayong kapalit ng tao. Bigyan siya ng isa pang pagsubok.' Ang pagsalangsang ay naglagay sa buong sanlibutan sa parusang kamatayan. Subalit sa langit ay narinig ang tinig na nagsasabi, 'Nakasumpong ako ng pantubos,'" - ST, Hunyo 27, 1900. 36
Lunes Mayo 9 2. ANG PLANO NG PAGTUBOS a. Ano ang pinakaunang hakbang na ginawa ni Kristo upang gawing posible ang buong plano ng pagligtas? Heb. 2:9. "Ipinaalam [ni Jesus] sa hukbo ng mga anghel na ang daan ng pagtakas ay nagawa na para sa nawaglit na tao. Kanyang sinabi sa kanila na siya ay nagsumamo sa Kanyang Ama at inialok ang Kanyang buhay upang maging pantubos, na Kanyang aakuin ang parusang kamatayan, upang sa pamamagitan Niya ang tao ay mapatawad; upang sa pamamagitan ng mga merito ng Kanyang dugo, at pagtalima sa kautusan ng Diyos, sila'y kalugdan ng Diyos, at dalhin sa magandang halamanan, at kumain ng bunga ng punong kahoy ng buhay. "Sa una ang mga anghel ay hindi makapagsaya.... Sinabi sa kanila ni Jesus na Kanyang... iiwan ang lahat Niyang kaluwalhatian sa langit, magpapakita sa lupa bilang isang tao, magpapakumbaba ng Kanyang sarili bilang isang tao, magiging bihasa sa pamamagitan ng Kanyang sariling karanasan sa ibat-ibang mga tukso na nakapalibot sa tao, upang malaman Niya kung paano sasakluluhan ang sinomang matutukso.... "Sinabi din ni Jesus sa [mga anghel] na sila ay may bahaging gagampanan, na samahan Siya at sa ibat-ibang panahon ay palakasin Siya; na Kanyang kukunin ang nagkasalang likas ng tao, at ang Kanyang likas ay hindi kapantay ng kanila; na sila ay magiging mga saksi ng Kanyang kapakumbabaan at malaking paghihirap; at kapag nasaksihan nila ang Kanyang paghihirap, at ang poot ng mga tao sa Kanya, gigising sa kanila ang pinakamalalim na damdamin, at sa pamamagitan ng kanilang pag-ibig sa Kanya ay nanaising saklolohan at iligtas Siya mula sa mga papatay sa Kanya; subalit hindi sila dapat makialam upang hadlangan ang anomang bagay na kanilang makikita.... "Si Satanas ay muling nagalak kasama ng kanyang mga anghel dahil magagawa niya, sa pamamagitan ng pagtukso sa tao, na hatakin pababa ang Anak ng Diyos mula sa Kanyang mataas na posisyon. Sinabi niya sa kanyang mga anghel na kung kukunin ni Jesus ang nagkasalang likas ng tao, matatalo niya Siya at mahahadlangan ang pagsasakatuparan ng plano ng kaligtasan." - EW, pp. 149-152. b. Anong katangian mayroon si Kristo na imposible para sa Kanya na mamatay bago Siya nagkatawang-tao? 1 Tim. 6:14-16. "Nang ipinako si Kristo sa krus, ang Kanyang makataong likas ang namatay. Ang pagiging Diyos ay hindi humina at namatay; iyon ay imposible." - LHU, p. 76. 37
Martes Mayo 10 3. ANG ANAK NG DIYOS AY NAGING ANAK NG TAO a. Ano ang kahulugan ng salitang "ang salita ay naging laman" (Juan 1:14)? Heb. 2:14 (unang bahagi). "Ang pagiging Diyos at pagkatao ay mahiwagang nagsama, at ang tao at ang Diyos ay naging isa. Sa pagkakaisang ito na tayo ay nakasumpong ng pag- asa ng ating nagkasalang lahi." - 5 SDA BC [E.G. White Comments], p. 1130. b. Paano pinagtibay ni apostol Pablo na si Kristo ay nagtaglay ng nagka- salang likas ng tao nang Siya ay pumarito sa lupa? Roma 1:3; 8:3. "Si Kristo ay hindi lamang nagkukunwaring kinuha ang likas ng tao; Tunay ngang kinuha Niya ito. Tunay na nagtaglay Siya ng likas ng tao." - 1 SM, p. 247. "Kinuha Niya ang nagkasala, naghihirap na likas ng tao, napababa at nadumhan ng kasalanan. Kinuha Niya ang ating kalungkutan, na pinasan ang ating kapighatian at kahihiyan. Tiniis Niya ang lahat na mga tukso na nakapalibot sa tao. Pinag-isa Niya ang pagiging tao at ang pagkadiyos: ang banal na espiritu ay nanahan sa templo ng laman. Kanyang pinag-isa ang Kanyang sarili at ang templo. 'Ang Salita ay naging laman, at nanahan sa gitna natin' (Juan 1:14), dahil sa pamamagitan nito magagawa Niyang makisalamuha sa makasalanan, nalulungkot na mga anak na lalaki at babae ni Adan." - YI, Dis. 20, 1900. k. Bakit kinailangan ni Kristo na kunin ang makataong laman matapos ang Pagkahulog at hindi ang makataong laman bago ang Pagkahulog? Heb. 2:16-18. "Ang Tagapagligatas... ay pumarito sa sanlibutan upang ipakita ang kaluwalhatian ng Diyos, upang ang tao ay maitaas ng nagsasauling kapangyarihan nito. Ang Diyos ay nahayag sa Kanya upang Siya ay mahayag sa kanila. Si Jesus ay hindi naghayag ng mga katangian, at hindi gumamit ng mga kapangyarihan, na hindi matatamo ng tao sa pamamagitan ng pananampalataya sa Kanya. Ang Kanyang sakdal na pagkatao ay yaong maaaring taglayin ng lahat Niyang tagasunod, kung sila ay magpapasakop sa Diyos tulad Niya." - DA, p. 664. "Nadadamtan ng damit ng pagkatao, ang Anak ng Diyos ay bumaba sa antas ng mga nais Niyang iligtas. Sa Kanya ay walang kasinungalingan o kasalanan; Siya ay nanatiling dalisay at hindi nadumhan; subalit Kanyang kinuha ang ating makasalanang likas. Dinamtan ang Kanyang pagkadiyos ng pagkatao, upang Siya'y makisalamuha sa nagkasalang tao, Kanyang sinikap na mabawi para sa tao yaong sa pamamagitan ng pagsalangsang, nawala sa sarili mismo ni Adan at sa sanlibutan." - RH, Dis. 15, 1896. 38
Miyerkules Mayo 11 4. ANG KAHULUGAN NG PAGKAKATAWANG-TAO a. Ano ang nagpaging karapatdapat kay Kristo na isagawa ang Kanyang papel bilang isang tagapamagitan? 1 Tim. 2:5. "Tanging si Jesus lamang ang makapagbibigay ng katiyakan sa Diyos; sapagkat Siya'y kapantay ng Diyos. Tanging Siya lamang ang maaaring maging tagapamagitan sa pagitan ng Diyos at tao; sapagkat taglay Niya ang pagiging Diyos at pagiging tao. Si Jesus ay makakapagbigay ng katiyakan sa magkabilang bahagi para sa katuparan ng binanggit na mga kondisyon. Bilang Anak ng Diyos Siya ay nagbibigay katiyakan para sa ating kapakanan, at bilang walang hanggang Salita, na kapantay ng Ama, Kanyang tiniyak sa atin ang pag-ibig ng Ama para sa atin na nananampalataya sa Kanyang pangako. Nang tiniyak ng Diyos sa atin ang Kanyang hindi mababagong payo ng kapayapaan, Kanyang ibinigay ang Kanyang nag-iisang Anak upang maging kaisa ng pamilya ng tao, walang hanggang mananatili ang Kanyang makataong likas bilang sumpa na tutuparin ng Diyos ang Kanyang salita." - RH, Abr. 3, 1894. b. Anong nangyari sa relasyon ng tao sa Diyos bilang bunga ng kasalanan, at paano naibalik ang pagkakaisang ito? Isa. 59:2; Gal. 4:4, 5. "Ang pagiging tao ng Anak ng Diyos ang lahat-lahat sa atin. Ito ang ginintuang tanikala na nagtatali sa ating mga kaluluwa kay Kristo, at sa pamamagitan ni Kristo sa Diyos." - YI, Okt. 13, 1898. "Layunin ni Satanas na lumikha ng walang hanggang paghihiwalay sa pagitan ng Diyos at tao; subalit kay Kristo tayo ay lalong nagiging malapit sa Diyos kaysa kung hindi tayo nagkasala. Sa pagkuha ng ating likas, itinali ng Tagapagligtas ang Kanyang sarili sa sangkatauhan ng isang tali na hindi kailan man mapapatid.... Tinanggap ng Diyos ang likas ng tao sa katauhan ng Kanyang Anak at dinala ang likas na ito sa kaitaasan ng langit. Ang 'Anak ng tao' na ang pangalan ay tatawaging, 'Kahangahanga, Tagapayo, Makapangyarihang Diyos, Ang Walang Hanggang Ama, Ang Prinsipe ng Kapayapaan' (Isa. 9:6).... Siya na 'banal, maamo, walang dungis, hiwalay mula sa mga makasalanan,' ay hindi nahihiyang tawagin tayong mga kapatid (Heb. 7:26; 2:11)." - DA, p. 25. "Upang dalhin ang sangkatauhan kay Kristo, upang dalhin ang nahulog na lahi sa pakikiisa sa kadiyusan, ang siyang gawain ng pagtubos. Kinuha ni Kristo ang likas ng tao upang ang mga tao ay maging kaisa Niya tulad Niya na kaisa ng Ama, upang ang Diyos ay ibigin ang tao tulad ng Kanyang pag-ibig sa Kanyang nag-iisang Anak, upang ang mga tao ay maging kabahagi ng banal na likas, at maging sakdal sa Kanya." - 1 SM, p. 251. 39
Huwebes Mayo 12 5. ANG KAHULUGAN NG PAGKAKATAWANG TAO (PAGPAPATULOY) a. Anong banal na layunin sa paglikha ng tao ang natupad sa pamama- gitan ng pagkakatawang-tao ni Kristo? 1 Cor. 6:19. "Mula sa walang hanggang mga panahon layunin ng Diyos na ang bawat nilalang, mula sa maluwalhati at banal na anghel hanggang sa tao, ay maging isang templo para sa pananahan ng Manlilikha. Dahil sa kasalanan, ang tao ay huminto sa pagiging templo ng Diyos. Madilim at nadungisan ng kasamaan, ang puso ng tao ay hindi nagpapahayag ng kaluwalhatian ng Diyos. Subalit sa pagkakatawang-tao ng Anak ng Diyos, ang layunin ng Langit ay natupad. Ang Diyos ay nanahan sa sangkatauhan, at sa pamama- gitan ng nagliligtas na biyaya, ang puso ng tao ay muling naging Kanyang templo." - DA, p. 161. b. Ano ang tawag ng makalangit na mga anghel sa pagkakatawang-tao ni Jesus, at bakit? Luc. 2:6-11. "Kagalakan para sa mga dukha, sapagkat si Kristo ay dumating upang gawin silang tagapagmana ng Kanyang kaharian! Kagalakan para sa mayayaman, sapagkat tuturuan Niya sila kung paano gamitin ang kanilang kayamanan sa lupa upang ito'y magbigay sa kanila ng walang hanggang kayamanan sa Langit! Kagalakan para sa mga mangmang, sapagkat Siya'y pumarito upang bigyan sila ng karunungan sa kaligtasan! Kagalakan para sa mga pantas, sapagkat Kanyang bubuksan sa kanilang pang-unawa ang mas malalim na mga hiwaga kaysa sa mga naaabot ng kanilang isipan!" - 2 SOP, p. 191. "Ang pagpapakababa ni Kristo para sa kapakanan ng mga tao ay katakataka sa mga anghel. Ang katubusan sa pamamagitan ni Kristo sa kanila ay isang hiwaga ng pag-ibig at karunungan." - RH, Hul. 15, 1909. Biyernes Mayo 13 Personal na mga Katanungan Para sa Pagbabalik-aral 1. Bakit si Adan at si Eba ay pinahintulutang mabuhay ng daang mga tao matapos na sila'y nagkasala? 2. Ano ang pangako ni Kristo sa harapan ng Diyos na nagbigay sa tao ng ikalawang pagkakataon? 3. Bakit kinailangang kunin ni Kristo ang nagkasalang likas ni Adan? 4. Ano ang nagpapaging imposible para kay Kristo na tubusin ang sanlibutan kung hindi magkakatawang-tao? 5. Iyo bang nasumpungan na ang pagsilang kay Kristo ay tunay na mabuting balita para sa iyo? Bakit? 40
Leksiyon 8 Sabbath, Mayo 21, 2016 Ang Katuwiran ni Kristo "Inaari kong kalugihan ang lahat ng bagay dahil sa kataasan ng pagkakilala kay Jesukristo na aking Panginoon:... at inaari ko itong sukal lamang, upang aking matamo si Kristo, at masumpungang nasa kanya, na wala sa aking sariling katuwiran, na naroon sa kautusan, kundi yaong sa pamamagitan ng pananampalataya kay Kristo, ang katuwiran na nasa Diyos sa pamamagitan ng pananampalataya" (Fil. 3:8, 9). "Imposible para sa tao na iligtas ang kanyang sarili. Maaari niyang dayain ang kanyang sarili tungkol sa bagay na ito, ngunit hindi niya maililigtas ang kanyang sarili. Ang katuwiran ni Kristo lamang ang maaaring magbigay ng kaligtasan, at ito ay kaloob ng Diyos." - 1 SM, p. 331. Mungkahing Babasahin: Faith and Works, pp. 15-27. Linggo Mayo 15 1. ANG KONDISYON NG WALANG HANGGANG BUHAY a. Ano ang posisyong ibinigay kay Adan sa Eden? Gen. 1:28. "Si Adan ay itinakdang hari ng Eden. Sa kanya ay ibinigay ang paghahari sa bawat buhay na bagay na nilikha ng Diyos. Pinagpala ng Panginoon si Adan at si Eba ng karunungan na hindi Niya ibinigay sa ibang nilalang. Ginawa Niya si Adan na isang may karapatang pinakamataas sa lahat ng mga ginawa ng Kanyang mga kamay." - 1 SDA BC, [E.G. White Comments], p. 1082. b. Anong pagsubok ang ibinigay kay Adan? Gen. 2:16, 17. Ano ang nagbibigay kakayahan sa tao upang makapasa sa pagsubok na ito? Gen. 1:26, 27. "Ang tao sa pasimula ay pinagkalooban ng marangal na kapangyarihan at balansing isipan. Siya ay sakdal sa kanyang pagkatao, at nakaayon sa Diyos. Ang kanyang isipan ay dalisay, ang kanyang mga layunin ay banal." - ST, Okt. 25, 1905. 41
Lunes Mayo 16 2. SI ADAN AY NABIGONG PANATILIHIN ANG WALANG HANG- GANG BUHAY a. Ano ang ilan sa mga bunga ng pagsalangsang ni Adan? Gen. 2:17; Eze. 18:4 (huling bahagi). Ano ang reaksiyon ng Diyos? Juan 3:16. "Ang pagsalangsang ni Adan sa kautusan ng Diyos ay nagdala sa pamilya ng tao sa ilalim ng parusang kamatayan. 'Kay Adan lahat ay namatay,' at walang hanggang kamatayan, hindi walang hanggang buhay, ang pangwakas na parusa sa lahat na nagpapatuloy sa pagsalangsang." - ST, Hun. 17, 1897. "Sa sandaling ang manggagawa ng Diyos ay tumangging sumunod sa kautusan ng kaharian ng Diyos, sa sandaling iyon, siya ay nagiging di-tapat sa pamahalaan ng Diyos at ginawa niya ang kanyang sarili na lubusang di- karapatdapat sa lahat ng mga pagpapala na ibinibigay ng Diyos sa kanya.... "At ang dahilan kung bakit ang tao ay hindi binura ay sapagkat siya'y lubos na iniibig ng Diyos na Kanyang ginawang kaloob ang Kanyang mahal na Anak upang Siya'y magdusa sa parusa ng kanyang pagsalangsang. Si Kristo ay nagmungkahi na maging katiyakan at kahalili ng tao, upang ang tao, sa pamamagitan ng walang katumbas na biyaya, ay magkaroon ng isa pang pagsubok - ang ikalawang pagkakataon - na taglay ang karanasan ni Adan at Eba bilang isang babala upang huwag salangsangin ang kautusan ng Diyos tulad ng kanilang ginawa." - FW, p. 21. b. Paano ipinakita ni Kristo na ang pagtalima sa kautusan ay kinakai- langan parin matapos ang Pagkahulog bilang kondisyon sa pagtamo ng buhay na walang hanggan? Luc. 10:25, 28; Mat. 19:16, 17. "Ang kondisyon ng buhay na walang hanggan ngayon ay katulad pa rin ng sa alin mang panahon - kung ano yaong sa Paraiso bago ang pagkahulog ng ating unang mga magulang - sakdal na pagtalima sa kautusan ng Diyos, sakdal na katuwiran. Kung ang walang hanggang buhay ay ibibigay sa anomang kondisyon na kulang kaysa sa ganit, ang kagalakan ng buong sansinukob ay nanganganib." - SC, p. 62. "Hindi binawasan ng Diyos ang mga hinihingi ng kautusan. Sa di- nagkakamaling salaysay Kanyang ipinakita ang pagtalima nito bilang kondisyon ng walang hanggang buhay - gayon ding kondisyon ang hiningi kay Adan bago ang pagkahulog.... Ang hinihingi sa ilalim ng tipanan ng biyaya ay kasing lawak ng hinihingi sa Eden - pakikiayon sa kautusan ng Diyos, na banal, matuwid, at mabuti." - COL, p. 391. 42
Martes Mayo 17 3. WALANG KALIGTASAN SA MGA GAWA NG TAO a. Habang walang pagbabago sa kondisyon ng buhay na walang hanggan matapos ang pagkakasala, anong pagbabago ang naganap sa likas ng tao, at ano ang naging bunga? Efe. 2:3; Roma 3:11, 12. "Si Adan at si Eba... ay sinabihan na ang kanilang likas ay napasama dahil sa kasalanan; nabawasan ang kanilang lakas sa pakikilaban sa kasamaan at binuksan ang daan para kay Satanas upang magtamo ng madaling pagpasok sa kanila." - PP, p. 61. b. Namana ba ng mga lahi ni Adan ang kanyang makasalanang likas o ang kanyang nahulog na likas? Awit 51:5. Ano ang naging imposible para sa lahi ni Adan na gawin sa kanilang sarili, at bakit? Roma 3:23; 8:7. "Posible para kay Adan, bago ang pagkahulog, na humubog ng isang matuwid na ugali sa pamamagitan ng pagtalima sa kautusan ng Diyos. Subalit bigo siyang gawin ito, at dahil sa kanyang kasalanan ang ating mga likas ay nahulog at hindi na natin kayang gawing matuwid ang sarili. Dahil tayo ay makasalanan, hindi banal, hindi natin ganap na masusunod ang banal na utos. Wala tayong sariling katuwiran na siyang makakasapat upang abutin ang mga hinihingi ng kautusan ng Diyos." - SC, p. 62. k. Upang ariing matuwid, ano ang nakasulat tungkol sa mga nag- aakalang aasa sa kanilang sariling mga gawa kaysa sa mga merito ni Kristo? Gal. 3:10; Roma 9:31-33. "Siya na nagsisikap na marating ang langit sa pamamagitan ng kanyang sariling mga gawa sa pagtalima sa kautusan ay nagtatangka ng isang imposible.... Ang pagsisikap na ginagawa ng tao sa kanyang sariling lakas upang matamo ang kaligtasan ay sinasagisagan ng handog ni Cain. Lahat ng magagawa ng tao kung wala si Kristo ay marumi dahil sa pagkamakasarili at kasalanan." - FW, p. 94. "Ang mga guro ay inaring pasaporte tungo sa langit ang kanilang katuwiran; subalit sinabi ni Jesus na ito'y hindi sapat at di-karapatdapat. Ang mga panlabas na seremonya at ang kaalaman sa teorya ng katotohanan ang bumubuo ng katuwiran ng Pariseo. Ang mga guro ay nagtatanyag na banal sa pamamagitan ng kanilang sariling pagsisikap sa pagsunod sa kautusan; subalit ang kanilang mga gawa ang naghiwalay ng katuwiran mula sa relihiyon. Habang sila ay napakahigpit sa mga ritwal na pangilin, ang kanilang buhay ay marumi at mababa. Ang tinatawag nilang katuwiran ay hindi makakapasok sa kaharian ng langit." - DA, p. 309. 43
Miyerkules Mayo 18 4. SI KRISTO AY NAGING KATUWIRAN NATIN a. Dahil nawala sa tao ang karapatan sa buhay na walang hanggan, ano ang ipinasyang gawin ng Ama? Gal. 4:4, 5. Anong posisyon ang tinayuan ni Kristo bilang ikalawang Adan nang Siya ay naging tao? 1 Cor. 15:47. "Pagkatapos ng pagkahulog, si Kristo ay naging tagapagturo ni Adan.... Sa takdang panahon Siya ay mahahayag sa anyo ng tao. Kukunin Niya ang kanyang posisyon sa pinuno ng sangkatauhan sa pamamagitan ng pagkuha ng likas ngunit hindi ang pagiging makasalanan ng tao." - ST, Mayo 29, 1901. b. Ano ang dapat gawin ni Kristo upang matamo ang walang hanggang buhay para sa atin? Mat. 5:17, 18. Paano tinupad ni Jesus ang kautusan? 1 Ped. 2:22. "Ang kautusan ay humihingi ng katuwiran - isang matuwid na buhay, isang sakdal na ugali; at ang tao ay walang maibibigay. Hindi niya matutumbasan ang hinihingi ng banal na kautusan ng Diyos. Subalit si Kristo, na pumarito sa lupa bilang tao, namuhay ng isang banal na buhay, ay bumuo ng isang sakdal na ugali. Ang mga ito ang Kanyang iniaalok bilang isang walang bayad na kaloob para sa lahat na tatanggap nito." - DA, p. 762. "Sa Kanyang buhay sa lupa, si Kristo ay bumuo ng isang sakdal na ugali, nagpakita Siya ng sakdal na pagtalima sa kautusan ng Kanyang Ama. Sa Kanyang pagparito sa sanlibutan sa anyong tao, sa pagpapasakop sa kautusan, sa paghahayag sa mga tao na Kanyang pasan ang kanilang mga sakit, ang kanilang kalungkutan, at ang kanilang kasalanan, hindi Siya naging makasalanan.... Kahit isang mantsa ng kasalanan ay walang nasumpungan sa Kanya. Siya'y tumayo sa harapan ng sanlibutan na isang walang kapintasang Kordero ng Diyos." - YI, Dis. 29, 1898. k. Matapos isagawa ang kondisyon ng walang hanggang buhay para sa kapakanan ng tao, anong kaloob mula sa Ama ang iniaalok ni Kristo sa bawat tao? Roma 6:23; 1 Juan 5:11. "Ang Tagapagligtas ng sanlibutan ay nag-aalok sa nagkasala ng kaloob na walang hanggang buhay. Siya'y naghihintay ng tugon sa Kanyang iniaalok na pag-ibig at kapatawaran na may higit na habag kaysa sa habag na kumikilos ng puso ng isang makalupang ama sa pagpapatawad sa isang suwail, nagsisisi, naghihirap na anak." - ST, Abr. 20, 1876. 44
Huwebes Mayo 19 5. INARING MATUWID SA PAMAMAGITAN LAMANG NG PANA- NAMPALATAYA a. Habang ang pagsalangsang ni Adan ay ginawa tayong makasalanan, sa pamamagitan ng kaninong pagtalima tayo ay magiging matuwid? Roma 5:17-19. Kung sa pamamagitan ng pananampalataya tayo ay manghawak sa katuwiran ni Kristo, paano tayo makikita sa paningin ng Diyos? Roma 3:28. "Wala tayong sariling katuwiran na makakasapat sa hinihingi ng kautusan ng Diyos. Subalit si Kristo ay gumawa ng daan ng pagtakas para sa atin. Siya ay nabuhay sa lupa sa gitna ng mga pagsubok at tukso na dapat nating harapin. Siya ay nabuhay ng buhay na walang kasalanan. Siya ay namatay para sa atin, at ngayon Siya ay nag-aalok na kunin ang ating mga kasalanan at ibibigay sa atin ang Kanyang katuwiran. Kung ibibigay mo ang iyong sarili sa Kanya, at tanggapin Siya bilang Tagapagligtas, gaano ka man kamakasalanan, dahil sa Kanya ikaw ay aariing matuwid. Ang ugali ni Kristo ay nakatayong kapalit ng iyong ugali, at ikaw ay tinatanggap sa harapan ng Diyos na para bagang hindi ka nagkasala." - SC, p. 62. b. Kapag ang nagsisising mananampalataya ay inaring matuwid, anong pag-asa mayroon siya, maging sa kamatayan? Juan 3:16 (huling bahagi); Tito 3:7; 1 Cor. 15:21, 22. "Sa pamamagitan ng pananampalataya [ang makasalanan] ay maaaring dalhin sa Diyos ang mga merito ni Kristo, at ang Panginoon ay inilalagay ang pagtalima ng Kanyang Anak sa buhay ng makasalanan. Ang katuwiran ni Kristo ay tinatanggap kapalit ng kabiguan ng tao, at ang Diyos ay tinatanggap, pinatatawad, inaaring-ganap, ang nagsisisi, nananampalatayang kaluluwa, itinuturing siyang matuwid, at iniibig siya tulad ng Kanyang pag-ibig sa Kanyang Anak." - 1 SM, p. 367. Biyernes Mayo 20 Personal na mga katanungan Para sa Pagbabalik-aral 1. Ano ang kondisyon ng walang hanggang buhay bago at pagkatapos ng Pagkahulog? 2. Dahil sa kasalanan, anong pagbabago ang naganap sa likas ng tao? 3. Bakit ang nagsisikap na maging matuwid sa pamamagitan ng pagtupad sa kautusan ay susumpain? 4. Ano ang nauunawaan mo sa salitang "Si Kristo ang ating katuwiran"? 5. Kung ang isang tao na inaring matuwid sa pamamagitan ng pananam- palataya sa katuwiran ni Kristo ay mamatay, ano ang kanyang pag-asa? 45
Leksiyon 9 Sabbath, Mayo 28, 2016 Ang Tumutubos na Kamatayan ni Kristo (I) "Bukod dito, mga kapatid, aking ipinapahayag sa inyo ang ebanghelyo na aking ipinangaral sa inyo,... kung saan kayo din ay naligtas... kung paanong si Kristo ay namatay para sa ating mga kasalanan ayon sa kasulatan" (1 Cor. 15:1-3). "Nababayubay sa krus si Kristo ang ebanghelyo. Ngayon tayo ay may mensahe, 'Narito ang Kordero ng Diyos, na nagpapawi ng kasalanan ng sanlibutan' (Juan 1:29).... Ito ang ating mensahe, ang ating pangangatwiran, ang ating doktrina, ang ating babala sa mga hindi nagsisisi, ang ating pampasigla sa mga nalulumbay, ang pag-asa ng bawat mananampalataya." - 6 SDA BC [E.G. White Comments], p. 1113. Mungkahing Babasahin: The Desire of Ages, pp. 741-764. Linggo Mayo 22 1. ANG PANTUBOS AY NASUMPUNGAN a. Anong panustos ang ginawa ng Diyos sa karanasan ng paghahandog kay Isaac, at ano ang kahulugan mayroon ito sa karanasan ng tao? Gen. 22:7-13; Job 33:24. "Ang tupa na inihandog kapalit ni Isaac ay kumakatawan sa Anak ng Diyos, na ihahandog kapalit natin. Nang ang tao ay naparusahan ng kamatayan dahil sa pagsalangsang sa kautusan ng Diyos, ang Ama, nakatingin sa Kanyang Anak, ay nagsabi sa makasalanan, 'Mabuhay ka: nakasumpong ako ng pantubos,'" - PP, p. 154. b. Kailan ginawa ang panustos para sa kaligtasan ng lahi ng tao? Mat. 25:34; Apoc. 13:8 (huling bahagi). "Sa sandaling ang tao... ay ginawa ang bagay na ipinagbabawal ng Diyos, si Kristo, ang Anak ng Diyos, ay tumayo sa pagitan ng nabubuhay at ng patay, na nagsasabi, 'Igawad sa Akin ang parusa. Ako'y tatayong kapalit ng tao. Magkakaroon siya ng isa pang pagkakataon.'" - 1 SDA BC [E.G. White Comments], p. 1085. 46
Lunes Mayo 23 2. ANG PAG-ASA AY NAKASENTRO SA DARATING NA TAGA- PAGLIGTAS a. Mula sa anong kataasan si Jesus ay pumarito upang mamatay para sa mga kasalanan ng tao? 1 Tim. 6:14, 16; Fil. 2:6. "[Si Jesus] ay nag-alok na ibibigay ang Kanyang buhay na isang pantubos, na ilagay ang kahatulan na kamatayan sa Kanyang sarili, upang sa pamamagitan Niya ang tao ay makasumpong ng kapatawaran; upang sa pamamagitan ng mga merito ng Kanyang dugo, at pagtalima sa kautusan ng Diyos, sila'y tanggapin ng Diyos, at dalhin sa magandang halamanan, at kumain ng bunga ng punong kahoy ng buhay.... "Kanyang iniwan ang lahat Niyang kaluwalhatian sa langit, nagpakita sa lupa bilang isang tao, nagpakumbaba ng Kanyang sarili bilang isang tao.... Siya ay namatay sa pinakamalupit na kamatayan, nabayubay sa pagitan ng kalangitan at ng lupa bilang isang makasalanan." - EW, pp. 149, 150. b. Anong pangako ang ibinigay kay Adan matapos siyang nagkasala, at anong kahulugan mayroon ang kanyang pangako? Gen. 3:15. "[Gen. 3:15 sinipi.] Ang kahatulang ito, na binigkas sa pandinig ng ating unang mga magulang, ay isang pangako para sa kanila.... "Ang makalangit na mga anghel ay lalo pang inihayag sa ating unang mga magulang ang planong ginawa para sa ating kaligtasan.... Ang anak ng Diyos ay nag-alok upang magtubos, kasama ng Kanyang sariling buhay, para sa kanilang pagsalangsang. Isang panahon ng pagkakataon ang ibibigay sa kanila, at sa pamamagitan ng pagsisisi at pananampalataya kay Kristo sila ay muling magiging mga anak ng Diyos." - PP, pp. 65, 66. k. Matapos pumasok ang kasalanan sa sanlibutan, anong sistema ang ipinakilala kay Adan at sa kanyang mga lahi at ano ang layunin nito? Gen. 4:3-5; Heb. 9:13, 14, 28. "Sa nagkasalang tao ay ipinahayag ang plano ng di-masukat na sakripisyo kung saan ang kaligtasan ay ibibigay. Tanging ang kamatayan lamang ng iniibig na Anak ng Diyos ang maaaring ipambayad sa kasalanan ng tao, at si Adan ay namangha sa kabutihan ng Diyos sa pagkakaloob ng gayong pantubos para sa makasalanan.... Sa pamamagitan ng institusyon ng sumasagisag na sistema ng sakripisyo at paghahandog, ang kamatayan ni Krsito ay pananatilihin sa harapan ng nagkasalang tao, upang lalo pa niyang maunawaan ang likas ng kasalanan, ang mga bunga ng pagsalangsang, at ang merito ng banal na handog." - ST, Peb. 20, 1893. 47
Martes Mayo 24 3. TAGAPAGLIGTAS NG LAHAT NG TAO a. Nang dumating ang tamang oras, ano ang ipinagpasyang gawin ng Ama upang iligtas ang tao mula sa pang-aalipin ng kasalanan? Gal. 4:4, 5. Sino ang ililigtas ni Kristo ng pumarito Siya sa sanlibutan? 1 Tim. 4:10; 1 Juan 4:14. "Dinanas ni [Kristo] ang kamatayan para sa bawat tao, at dahil dito Siya ay mayroong mapagmahal at malalim na interes sa bawat tao." - 9 T, p. 222. "Ang mga Samaritano ay naniwala na ang Mesias ay darating na isang Manunubos, hindi lamang para sa mga Hudyo, kundi ng sanlibutan. Ang Banal na Espiritu sa pamamagitan ni Moises ay inihula Siya bilang isang propeta na sinugo ng Diyos. Sa pamamagitan ni Jacob ay ipinahayag na sa Kanya ay magkakatipon ang mga tao; at sa pamamagitan ni Abraham, na sa Kanya ang lahat ng mga bansa ng lupa ay pagpapalain. Sa kasulatang ito ibinatay ng mga tao sa Samaria ang kanilang pananampalataya sa Mesias.... "Si Jesus ay nagsimulang wasakin ang mga pader sa pagitan ng Hudyo at Gentil, at ipinangaral ang ebanghelyo sa sanlibutan." - DA, p. 193. b. Upang maging Tagapagligtas ng sanlibutan, sa anong anyo si Kristo bumaba sa lupa? Fil. 2:7, 8. k. Nang namatay si Kristo para sa lahat ng tao, anong mga salita ni Jesus ang nagpapahiwatig sa atin na ang Kanyang pagiging tao ang namatay at hindi ang Kanyang pagiging Diyos? Juan 10:17, 18. "Siya na nagsabi, 'Aking iaalay ang aking buhay, upang ito'y matamo kong muli' (Juan 10:17), ay lumabas mula sa libingan tungo sa buhay na nasa Kanyang sarili. Ang pagiging tao ay namatay; ang pagiging Diyos ay hindi namatay. Sa Kanyang pagiging Diyos, taglay ni Kristo ang kapangyarihan upang wasakin ang mga gapos ng kamatayan. Sinabi Niya na Siya ay may buhay sa Kanyang sarili upang palakasin ang loloobin Niya." - 1 SM, p. 301. "Ako ang muling pagkabuhay, at ang buhay' (Juan 11:2). Ang salaysay na ito ay magagamit lamang ng Diyos. Lahat ng nilikha ay nabubuhay sa pamamagitan ng kalooban at kapangyarihan ng Diyos. Sila ay tagapagtanggap lamang ng buhay ng Anak ng Diyos.... Sila ay pinupunuan ng buhay mula sa Bukal ng lahat ng buhay. Tanging Siya lamang na walang kamatayan, na liwanag at buhay, ang makakapagsabi, 'Ako'y may nananahan sa kapangyarihang maglagak ng aking buhay, at Ako'y may kapangyarihang kunin itong muli." - 5 SDA BC [E.G. White Comments], p. 1113. 48
Miyerkules Mayo 25 4. ANG IKALAWANG KAMATAYAN AY PINAWI PARA SA MGA MANANAMPALATAYA a. Kapag ang parusa ng walang hanggang kamatayan ay igawad na sa mga tumanggi kay Kristo bilang Tagapagligtas nila, ano ang tawag dito, at bakit? Apoc. 20:14; 21:8. "Ang kabayaran ng kasalanan ay kamatayan; subalit ang kaloob ng Diyos ay walang hanggang buhay sa pamamagitan ni Jesukristo na ating Panginoon' (Roma 6:23). Habang ang buhay ang pamana sa mga matuwid, kamatayan ang bahagi ng masama. Sinabi ni Moises sa Israel: 'Aking inilalatag sa inyong harapan sa araw na ito ang buhay at kabutihan, at ang kamatayan at kasamaan' (Deut. 30:15). Ang kamatayang tinutukoy sa kasulatang ito ay... 'ang ikalawang kamatayan' na inilagay na katumbas ng walang hanggang buhay." - GC, p. 544. b. Paano naranasan ni Jesus ang nararamdamang kalungkutan ng mga daranas ng ikalawang kamatayan? Mat. 27:46; Heb. 2:9. "Higit na nadarama ni Kristo ang nadarama ng mga makasalanan kapag ang mga mangkok ng galit ng Diyos ay ibuhos na sa kanila. Madilim na kalungkutan, tulad ng lambong ng kamatayan, ang maiipon sa palibot ng mga makasalanang kaluluwa, at kanilang maiisip sa sukdulang sukat ang kasamaan ng kasalanan.... Kung tatanggihan nila ang makalangit na pakinabang..., ito ang kanilang pinili, at sa wakas ay tatanggapin nila ang kabayaran, na siyang galit ng Diyos at walang hanggang kamatayan. Sila ay mahihiwalay magpakailan man mula sa presensiya ni Jesus, na ang sakripisyo ay kanilang hinamak." - 2 T, p. 210. k. Sa pamamagitan ng kamatayan, ano ang binura ni Kristo para sa atin, at ano ang ginawa Niyang posible para sa atin? 2 Tim. 1:10; Juan 5:24; Apoc. 2:11. "Ang kawalan ng kamatayan, na pangako sa tao sa kondisyon ng pagtalima, ay nawala dahil sa pagsalangsang.... Wala na sanang pag-asa para sa nagkasalang lahi kung hindi ginawa ng Diyos, sa pamamagitan ng sakripisyo ng Kanyang Anak, na ilapit sa abot ng ating kamay ang kawalan ng kamatayan.... Bawat tao ay maaaring magtaglay ng di-masukat ang halaga na pagpapalang ito kung kanyang susundin ang mga kondisyon. Lahat 'ng sa matiising pagpapatuloy sa paggawa ng mabuti ay maghanap ng kaluwalhatian at karangalan at kawalan ng kamatayan,' ay tatanggap ng 'buhay na walang hanggan' (Roma 2:7)." - GC, p. 533. 49
Huwebes Mayo 26 5. ISANG KAHANGAHANGANG PAGPAPALITAN a. Bakit si Jesus dumanas ng buong parusa ng kasalanan gayong hindi Siya kailan man nagkasala ng anomang kasalanan? 2 Cor. 5:21; Tito 2:14. "Kinuha ni Jesus ang pagiging tao, at dahil dito, napakalaking karangalan ang ibinigay Niya sa lahi! Siya'y nagdusa bilang isang tao, Siya'y tinukso kung paanong tinukso ang mga tao, subalit hindi nagkasala. Siya'y ginawang kasalanan para sa atin, bagaman wala Siyang nalalamang kasalanan, upang tayo'y maging katuwiran ng Diyos sa Kanya." - RH, Nob. 18, 1890. b. Ano ang iniaalok ni Kristo sa atin kapalit ng ating mga kasalanan? Roma 5:17. "Si Kristo ay itinuring ayon sa nararapat sa atin, upang tayo'y ituring ayon sa nararapat sa Kanya. Siya'y hinatulan dahil sa ating mga kasalanan, na wala Siyang bahagi, upang tayo ay ariing ganap sa pamamagitan ng Kanyang katuwiran, na doon ay wala tayong bahagi. Dinanas Niya ang kamatayan na para sa atin, upang ating matanggap ang buhay na para sa Kanya." - DA, p. 25. "Hindi tayo karapatdapat sa pag-ibig ng Diyos, subalit si Kristo, ang ating katiyakan, at karapatdapat, at may masaganang kakayahan upang iligtas ang lahat na lalapit sa Kanya. Anoman ang iyong nakaraan, lubha mang nakapanlulupaypay ang iyong kalagayan ngayon, kung lalapit ka kay Jesus ayon sa iyong kalagayan, mahina, walang kakayahan, at nanlulupaypay, ang ating mahabaging Tagapagligtas ay sasalubungin ka, at babalutin ka ng Kanyang mga bisig ng pag-ibig at ng Kanyang damit ng katuwiran.... Siya'y nagsusumamo sa harapan ng Diyos para sa ating kapakanan, na nagsasabi: Aking kinuha ang kalagayan ng tao. Huwag kang tumingin sa naligaw na anak na ito, bagkus tumingin ka sa Akin. Si Satanas ay nagsusumamo ng malakas laban sa ating mga kaluluwa, na pinararatangan tayo ng kasalanan, at inaangkin tayo na bihag niya, ang dugo ni Kristo ay nagsusumamo na may mas malakas na kapangyarihan." - MB, p. 8. Biyernes Mayo 27 Personal na mga Katanungan Para sa Pagbabalik-aral 1. Ano ang layunin ng Diyos sa pagbibigay sa tao ng ikalawang pagkakataon? 2. Nang namatay si Adan sa edad na 930 mga taon, nabayaran ba niya ang parusa sa kanyang pagsalangsang na binanggit sa Gen. 2:17? 3. Para kanino ibinigay ni Jesus ang Kanyang buhay sa krus? 4. Ano ang patunay na hindi panawi ni Jesus ang unang kamatayan? 5. Kung ipagpapalit natin ang ating mga kasalanan sa katuwiran ni Kristo, ano din ang dapat nating ibigay sa Kanya, at ano ang dapat nating tanggapin mula sa Kanya? 50
51
Leksiyon 10 Sabbath, Hunyo 4, 2016 Ang Tumutubos na Kamatayan ni Kristo (II) "Ipinangangaral natin si Kristo na napako sa krus, para sa mga Hudyo ay isang katitisuran, at sa mga Griyego ay kamangmangan; ngunit sa kanila na tinawag, mga Hudyo man o Griyego, si Kristo ang Kapangyarihan ng Diyos, at ang karunungan ng Diyos" (1 Cor. 1:23, 24). "Ang kaloob na si Kristo ay nagpapahayag ng puso ng Ama. Ito'y nagpapatotoo na, dahil kanyang isinagawa ang ating katubusan, wala siyang ipagkakait, gaano man ito kahalaga sa Kanya, kung ito'y kailangan sa katuparan ng Kanyang gawain." - 9 T, p. 254. Mungkahing Babasahin: Selected Messages, bk. 1, pp. 389-394. Linggo Mayo 29 1. LUBOS NA INIIBIG NG DIYOS ANG SANLIBUTAN a. Ilarawan ang lalim ng pag-ibig ng Diyos. Juan 3:16; Roma 5:6-8. "Ang kamatayan ng Kristo ay patunay ng dakilang pag-ibig ng Diyos sa tao. Ito ang ating pangako ng kaligtasan.... "Sa pamamagitan ng krus ating natutunan na ang makalangit na Ama ay umiibig sa atin ng di-masukat na pag-ibig." - AA, pp. 209, 210. b. Anong bagong kautusan ang dapat nating sikaping sundin na maghi- hiwalay sa atin mula sa mga di-mananampalataya? Juan 13:34, 35. "Kung paanong si Kristo ay umibig sa kanila, ang mga alagad ay dapat ding mag-ibigan sa isat-isa. Dapat nilang ipakita ang pag-ibig na nananahan sa kanilang mga puso para sa mga lalaki, mga babae, at mga bata, sa pamamagitan ng paggawa ng buong kapangyarihan para sa kanilang kaligtasan. Subalit kailangan nilang ipahayag ang isang natatanging pag-ibig sa lahat na mga kapananampalataya.... "Ang pinakamalaki at pinakamapanganib na kamalian ay ang pagkalinlang na isiping ang tao ay magkakaroon ng pananampalataya sa walang hanggang buhay kahit wala ang pag-ibig na tulad ng kay Kristo para sa mga kapatid." - 5 SDA BC [E.G. White Comments], pp. 1140, 1141. 52
Lunes Mayo 30 2. LAHAT NG TAO'Y NAKINABANG SA KAMATAYAN NI KRISTO a. Anong aral ang itinuro ni Jesus mula sa tansong ahas na itinaas sa ilang? Juan 3:14, 15. "Nang ang bayan ng Israel ay namamatay mula sa tuklaw ng makamandag na mga ahas, inutusan ng Diyos si Moises na gumawa ng tansong ahas.... At ang salita ay umalingawngaw sa buong kampamento na lahat ng titingin sa ahas ay mabubuhay." - DA, p. 174. "Sa krus ng Kalbaryo, na nagtataglay ng naghihingalong Tagapagligtas, tayo ay dapat tumingin. Ang ating pang-walang hanggang kapakanan ay hinihingi na ating ipakita ang pananampalataya kay Kristo."-- Ibid., p. 660. b. Dahil sa kamatayan ni Kristo, anong araw-araw na pagpapala ang ibinibigay sa lahat ng tao sa kasalukuyang buhay ng pagkakataon na ito? Mat. 5:45. "Sa kamatayan ni Kristo ay utang natin maging ang buhay natin sa lupang ito. Ang tinapay na ating kinakain ay binili ng Kanyang winasak na katawan. Ang tubig na ating iniinom ay binili ng Kanyang nabuhos na dugo. Wala ni isa man, banal man o makasalanan, ang hindi pinapakain ng araw- araw niyang pagkain sa pamamagitan ng katawan at dugo ni Kristo. Ang krus ng Kalbaryo ay nakatatak sa bawat tinapay. Ito'y nakikita sa bawat bukal ng tubig." - Ibid. k. Habang ang mga mananampalataya at di-mananampalataya ay kapuwa tumatamasa ng bawat-bagay sa kanilang temporal na buhay dahil sa kamatayan ni Kristo, sino lamang ang tatanggap ng buhay na walang hanggan? Mat. 7:21; Juan 3:16; Roma 2:7; Apoc. 22:14. "[Mat. 7:21 sinipi.] Ang subukan ng katapatan ay hindi sa mga salita, kundi sa mga gawa. Si Kristo ay hindi nagsabi sa sinoman, Ano ang sinasabi ninyo higit sa iba? kundi, 'Ano ang ginagawa ninyo higit sa iba?' (Mat. 5:47). Puno ng kahulugan ang Kanyang mga salita, 'kung alam ninyo ang mga bagay na ito, mapalad kayo kung gawin ninyo ito' (Juan 13:17). Ang mga salita ay walang halaga malibang samahan ito ng nararapat na mga gawa." - COL, p. 272. "Ang salita ng Diyos ay malinaw na nagsasabi sa atin na kaunti lamang ang maliligtas, at ang mas malaking bilang, maging ang mga tinawag, ay mapapatunayan sa kanilang sarili na hindi karapatdapat sa walang hanggang buhay. Hindi sila magkakaroon ng bahagi sa langit kundi magkakaroon ng bahagi kay Satanas, at makakaranas ng ikalawang kamatayan." - 2 T, pp. 293, 294. 53
Martes Mayo 31 3. ANG BUONG KAPATAWARAN AY MAAARING MAKAMIT a. Sa ilalim ng sistema ng paghahandog, ano ang hinihingi ng kautusan para sa kapatawaran ng kasalanan? Heb. 9:22. Ano ang ginawa ni Kristo upang gawing posible para sa lahat na mapatawad? Roma 5:8, 9. "Marami ang nagpakita ng pagtataka na hiningi ng Diyos ang maraming pinatay na hayop sa paghahandog ng bayan ng Hudyo; subalit ito'y upang ikintal sa kanilang isipan ang dakilang katotohanan na kung walang pagbubuhos ng dugo ay walang kapatawaran ng kasalanan. Isang aral ang saklaw ng bawat handog, nakatatak sa bawat seremonya, taimtim na ipinangangaral ng mga saserdote sa kanyang banal na tungkulin, at itinuro ng Diyos mismo - na tanging sa pamamagitan ng dugo ni Kristo lamang magkakaroon ng kapatawaran ng mga kasalanan. Napakaliit ang ating pagkadama bilang bayan sa kalakasan ng dakilang katotohanang ito! Napakabihira, sa pamamagitan ng buhay na pananampalataya, gumagawang pananampalataya, na ating isinasakabuhayan ang dakilang katotohanang ito, na mayroong kapatawaran para sa pinakamaliit na kasalanan, kapatawaran para sa pinakamalaking kasalanan!" - RH, Sety. 21, 1886. b. Paano sinasaklaw ng sakripisyo ni Kristo ang lahat ng tao, at anong tungkulin ang nakapatong sa atin? 2 Cor. 5:14, 15. "Si Kristo ay nagdusa sa labas ng pintuan ng Jerusalem, sapagkat ang Kalbaryo ay nasa labas ng pader ng siyudad. Ito ay nagpapakita na Siya ay namatay, hindi lamang para sa mga Hebreo, kundi para sa lahat ng tao." - 7 SDA BC [E.G. White Comments], p. 934. k. Sa anong kondisyon ang makasalanan mapapatawad, at saan ito patungo? 1 Juan 1:9; Col. 3:1-3. "Kahangahanga ang plano ng pagtubos sa kasimplihan nito at kalubusan. Hindi lamang ito nagbibigay ng buong kapatawaran sa makasalanan kundi ng pagsasauli sa mananalangsang, na ginagawan ng paraan kung saan siya ay matatanggap bilang isang anak ng Diyos. Sa pamamagitan ng pagtalima maari siyang magtaglay ng pag-ibig at kapayapaan at kagalakan. Ang kanyang pananampalataya ay maaaring magdala sa kanya sa pakikiisa ng kanyang kahinaan kay Kristo, ang bukal ng banal na kalakasan; at sa pamamagitan ng mga merito ni Kristo ay makasumpong siya ng biyaya ng Diyos, sapagkat si Kristo ay naibigay ang hinihingi ng kautusan, at Kanyang ibinabahagi ang Kanyang katuwiran sa nagsisisi, naniniwalang kaluluwa." - RH, Mar. 10, 1891. 54
Miyerkules Hunyo 1 4. PAG-AARING GANAP SA PAMAMAGITAN NG PANANAM- PALATAYA a. Nang nilagdaan ni Kristo ang papel ng pagpapalaya sa lahi ng tao sa pagiging alipin sa pamamagitan ng Kanyang sariling dugo, sino na ang naging legal na nagmamay-ari ng lahat ng tao na noon ay "naipagbili sa kasalanan" (Roma 7:14)? 1 Ped. 1:18-20. "Sa pamamagitan ng pagbuhos ng buong kayamanan ng langit dito sa sanlibutan, sa pamamagitan ng pagbibigay sa atin ng buong langit kay Kristo, binili ng Diyos ang kalooban, ang damdamin, at isipan, ang kaluluwa, ng bawat tao. Mananampalataya man o di-mananampalataya, lahat ng tao ay pag- aari ng Panginoon. "Sa Kanya tayo sa pamamagitan ng paglikha at pagtubos. Ang ating mga katawan ay hindi natin pag-aari.... Ang ating mga buhay at lahat ng ating mga sangkap ay pag-aari Niya." - GAG, p. 173. b. Dahil nabili ni Kristo ang karapatan ng pagmamay-ari, ano ang hinihingi Niya sa bawat-isa upang makompleto ang paraan ng pagtanggap sa atin bilang anak ng Diyos? Gal. 3:26-29. "Marami... ang hindi nakikita ang gawain na dapat gawin sa kanila ng Banal na Espiritu bago sila mabago mula sa pagiging alipin ni Satanas tungo sa pagiging mga anak ng Diyos.... 'Maliban na ang tao ay ipanganak na muli' - maliban na siya ay tumanggap ng isang bagong puso, bagong mithiin, mga layunin, at mga motibo, na tungo sa bagong buhay - 'hindi niya makikita ang kaharian ng Diyos' (Juan 3:3).... Hindi na siya kusang sunud-sunuran sa kaaway ni Kristo. Siya ay magiging isang tagapagmana ng Diyos sa pamamagitan ng pananampalataya, isang anak ng Diyos sa pamamagitan ng pag-ampon." - ST, Mar. 9, 1882. "Habang ang nagsisising makasalanan, ay nababagbag sa harapan ng Diyos, nakilala ang pagtubos ni Kristo para sa kanya at tinanggap ang pagtubos na ito na siyang tanging pag-asa sa buhay na ito at sa buhay sa hinaharap, ang kanyang kasalanan ay napatawad.... "Ang kapatawaran at pag-aaring ganap ay iisa at magkaparehong bagay. Sa pamamagitan ng pananampalataya, ang mananampalataya ay umaalis mula sa pagiging rebelde, hindi dahil sa namanang kabutihan, kundi dahil tinanggap siya ni Kristo bilang anak sa pamamagitan ng pag-ampon. Tinatanggap ng makasalanan ang kapatawaran ng kanyang mga kasalanan, dahil ang mga kasalanang ito ay pinasan ng kanyang Kahalili at Katiyakan. Ang Panginoon ay nagsasalita sa Kanyang makalangit na Ama, na nagsasabi: 'Ito'y Aking anak. Iniligtas Ko siya mula sa kahatulan ng kamatayan, at ibinigay sa kanya ang katiyakan ng Aking buhay - walang hanggang buhay - sapagkat Aking kinuha ang kanyang katayuan at nagdusa para sa kanyang mga kasalanan. Siya ngayon ay iniibig Kong anak.' Ang tao ay napatawad, at dinamtan ng magandang kasuotan ng katuwiran ni Kristo, nakatayong walang kasalanan sa harapan ng Diyos." - FW, p.103. 55
Huwebes Hunyo 2 5. ANG KAUTUSAN NG DIYOS AY IPINAKILALA a. Bakit si Haring Darius ay hindi nagawang pigilan si Daniel na itapon sa yungib ng leon dahil sa paglabag sa sariling batas ng hari, bagaman nais niyang iligtas si Daniel? Dan. 6:7-9, 15, 16. b. Sa katulad ding paraan, ano ang pinatunayan ng kamatayan ni Kristo sa krus tungkol sa likas ng banal na kautusan ng Diyos? Awit 111:7, 8. Sino ang nagpasimula ng kaisipan na ang kamatayan ni Kristo ay nagpawalang-bisa sa kautusan ng Diyos? "Layunin ni Satanas mula pa noon na mapawalang-bisa ang kautusan ng Diyos at pasamain ang tunay na kahulugan ng plano ng kaligtasan. Kung kaya ginawa niya ang kasinungalingan na ang sakripisyo ni Kristo sa krus ng Kalbaryo ay para sa layuning palayain ang tao mula sa tungkulin ng pagtupad sa kautusan ng Diyos.... Kung napawalang-bisa ang kautusan, at ang pamahalaan ng langit at ng lupa at ng di-mabilang na mga daigdig na inaalagaan ng Diyos, hindi na kailangang mamatay si Kristo. Ang kamatayan ni Kristo ang siyang patunay kailan man ng usapin ng bisa ng kautusan ni Jehova. Dahil nagdusa ng buong parusa para sa nagkasalang sanlibutan, si Jesus ay naging Tagapamagitan sa pagitan ng Diyos at ng tao, upang ibalik ang nagsisising kaluluwa sa panig ng Diyos sa pamamagitan ng pagbibigay sa kanya ng biyaya upang sundin ang kautusan ng Kataastaasan. Si Kristo ay naparito hindi upang wasakin ang kautusan o ang mga propeta, kundi upang sundin sila ayon sa nasusulat. Ang pagtubos sa Kalbaryo ay nagpapakilala sa kautusan ng Diyos bilang banal, matuwid, at tunay, hindi lamang sa harapan ng nagkasalang sanlibutan kundi sa harapan ng langit at sa harapan ng hindi nagkasalang mga daigdig. Si Kristo ay pumarito upang palakasin ang kautusan at upang gawin itong marangal." - FW, pp. 118, 119. Biyernes Hunyo 3 Personal na mga Katanungan Para sa Pagbabalik-aral 1. Paano natin ipapahayag ang ating pag-ibig kay Kristo sa praktikal na paraan? 2. Kailan lamang napapakinabangan ng iba ang ating mga salita? 3. Kasama ng kapatawaran para sa makasalanan, ano pa ang ibinibigay ng plano ng pagtubos? 4. Ano ang dapat nating gawin upang tanggapin bilang mga anak ng Diyos? 5. Ano ang pinakamalakas na patunay na ang kautusan ay hindi mababago? Bakit? 56
Leksiyon 11 Sabbath, Hunyo 11, 2016 Ang Pagkabuhay na Muli ni Kristo "Bukod dito, mga kapatid, aking ipinapahayag sainyo ang ebanghelyo na aking ipinangaral sainyo, ... kung paanong si Kristo ay namatay para sa ating mga kasalanan ayon sa kasulatan; at siya'y inilibing, at siya'y muling bumangon sa ikatlong araw ayon sa kasulatan" (1 Cor. 15:1, 3, 4). "Ang muling pagkabuhay ni Jesus ay isang sagisag ng pang-wakas na muling pagkabuhay ng lahat ng natutulog sa Kanya. Ang mukha ng muling nabuhay na Tagapagligtas, ang Kanyang kilos, ang Kanyang pananalita, lahat ay kilala ng Kanyang mga alagad. Kung paanong si Jesus ay bumangon mula sa mga patay, gayon ang mga natutulog sa Kanya ay babangon muli." - LDE, p. 291. Mungkahing Babasahin: The Desire of Ages, pp. 779-794. Linggo Hunyo 5 1. INIHULA NI KRISTO ANG KANYANG MULING PAGKABUHAY a. Paano inihula ni Jesus ang Kanyang kamatayan at pagkabuhay na muli? Mat. 20:18, 19. b. Ano ang ginagawa ng mga pinunong Hudyo sa panahon ng Sabbath upang hadlangan ang kaganapan ng mga salita ni Kristo tungkol sa Kanyang pagkabuhay na muli? Mat. 27:62-66. Ano ang ating matututunan mula sa mga babae na naghanda ng pabango para kay Jesus? Luc. 23:55, 56. "Ang mga saserdote ay nag-utos na tiyakin ang libingan. Isang malaking bato ang inilagay sa pintuan. sa gitna ng batong ito ay nilagyan ng mga tali, at itinali ang mga dulo nito sa buhay na bato, at nilagyan ng silyo ng Roma. Hindi magagalaw ang bato kung hindi sisirain ang silyo. Isang daang mga sundalo ang nagbantay sa palibot ng libingan upang hindi ito pakialaman. Ginawa ng mga saserdote ang lahat nilang magagawa upang panatilihin ang katawan ni Kristo sa kinalalagyan nito. Siya ay sinaraduhan na may katiyakan sa Kanyang libingan na para bagang mananatili Siya roon sa lahat ng panahon." - DA, p. 778. 57
Lunes Hunyo 6 2. ANG TANAWIN NG MULING PAGKABUHAY NI KRISTO a. Sino ang nagbangon kay Jesus ayon sa mga apostol? Gawa 2:32; 13:33. Sino ang sinugo ng Ama upang tawagin si Jesus pabalik sa buhay? Mat. 28:1-3. "Ang mensaherong ito ay siya na pumalit sa posisyon ni Satanas kung saan siya ay nagkasala.... Nakita siya ng mga kawal habang inaalis niya ang bato na parang maliit na bato lamang, at narinig siyang sumisigaw, Anak ng Diyos, lumabas ka; tinatawag Ka ng Iyong Ama. Nakita nila si Jesus na lumabas mula sa libingan, at narinig Siya na nagsabi sa nawasak na libingan, 'Ako ang muling pagkabuhay, at ang buhay.' Habang Siya ay lumalabas na may liwanag at kaluwalhatian, ang hukbo ng mga anghel ay yumukod sa pagsamba sa harapan ng Manunubos." - DA, p. 780. b. Anong bahagi ang ginampanan ng banal na Anak ng Diyos sa muling pagkabuhay ng Kanyang makataong katawan? Juan 2:19-22; 10:17, 18. "Nang ang tinig na malakas na anghel ay narinig sa libingin ni Kristo, na nagsasabi, Tinatawag Ka ng Iyong Ama, ang Tagapagligtas ay lumabas mula sa libingan sa pamamagitan ng buhay na nasa Kanya mismo.... Ngayon ay natupad ang hula na Kanyang sinabi sa mga saserdote at mga pinuno, 'Sirain ninyo ang templo, at sa loob ng tatlong araw ay Aking itatayong muli' (Juan 2:19)." - Ibid., p. 785. k. Paano tumugon ang mga Romanong bantay at ang masasamang anghel na nagbabantay sa libingan nang nakita nila si Kristo na muling nabuhay? Mat. 28:4. Ano ang pinagtibay ng muling pagkabuhay ni Kristo sa isipan ni Satanas? "Nabalot ng matinding takot ang mga Romanong bantay. Nasaan ngayon ang kanilang kapangyarihan upang bantayan ang katawan ni Jesus? Hindi nila naisip ang kanilang tungkulin o ang mga alagad na ninanakaw Siya. Habang ang liwanag ng mga anghel ay kumislap sa palibot, mas maliwanag kaysa sa araw, ang mga Romanong bantay ay bumagsak na parang patay sa lupa.... "Ang mga anghel ni Satanas ay napilitang tumakas mula sa liwanag, nakakasilaw na kislap ng makalangit na mga anghel.... Alam ni Satanas na pagkatapos ng panahon siya ay mamamatay, at ang kanyang kaharian ay ililipat sa Kanya na dating may karapatan. Siya'y tumangis at nagalit dahil sa kabila ng kanyang lahat na mga pagsisikap, hindi natalo si Jesus, kundi binuksan ang daan ng kaligtasan para sa tao, at sa sinomang nais lumakad dito at maligtas." - EW, p. 182. 58
Martes Hunyo 7 3. IBINANGON PARA SA BUHAY NA WALANG HANGGAN a. Paano ipinaliwanag ni Jesus sa Kanyang mga alagad na Siya ay muling binuhay bilang isang tao na may katawan at hindi bilang isang espiritu na tulad ng mga anghel? Luc. 24:36-40. Nang sila'y nag- alinlangan, ano ang Kanyang ginawa upang alisin ang kanilang pag- aalinlangan? Luc. 24:41-43. b. Paano inilarawan ng Biblia ang binuhay na katawan ni Kristo? Fil. 3:21. Paano ang muling binuhay na katawan ni Kristo naiiba sa ating mortal na katawan ngayon? Roma 6:9, 10; Heb. 7:16. k. Anong plano ang ginawa ni Satanas upang sirain ang kalakasan ng muling pagkabuhay ni Kristo, at paano isinakatuparan ang planong ito? Mat. 28:11-15. "Inutusan ni Satanas ang kanyang mga alipin na pumaroon sa mga saserdote at matatanda. Sabi niya, 'Nagtagumpay tayo sa panlilinlang sa kanila, binulag ang kanilang mga mata at pinatigas ang kanilang puso laban kay Jesus. Napaniwala natin sila na Siya ay isang impostor. Ang Romanong bantay na iyan ay magdadala ng nakakasuklam na balita na si Jesus ay bumangon. Ating nadala ang mga saserdote at matatanda sa pagkamuhi kay Jesus at sa pagpatay sa Kanya. Ngayon sabihin ninyo sa kanila na kung malalaman ng mga tao na si Jesus ay bumangon, sila ay babatuhin ng mga tao dahil ipinapatay nila ang walang salang tao.'... "... Napagpasyahang bayaran ang mga kawal upang ilihim ang mga pangyayari. Ang mga saserdote at matatanda ay nag-alok sa kanila ng malaking halaga ng salapi.... At nang ang mga bantay ay nagtanong kung anong gagawin sa kanila sa pagtulog sa kanilang tungkulin, ang mga pinunong Hudyo ay nangako na hihimukin ang gobernador at titiyakin ang kanilang kaligtasan. Dahil sa salapi, ang mga Romanong bantay ay ipinagbili ang kanilang dangal, at nakipagkasundo na susundin ang payo ng mga saserdote at matatanda." - EW, pp. 183, 184. "Ang balita ng kasinungalingan ay ibinigay sa mga kawal.... Dito'y nakaligtaan ng mga saserdote ang kanilang sarili. Paano sasabihin ng mga kawal na ninakaw ng mga alagad ang katawan habang sila'y natutulog? Kung sila'y natutulog, paano nila nalaman? At kung mapatunayang ang mga alagad ang may sala sa pagnakaw ng katawan ni Kristo, hindi ba bapat ang mga saserdote ang unang hahatol sa kanila? O kung ang mga bantay ay natulog sa libingan, hindi ba't ang mga saserdote ang unang magdala sa kanila sa hukuman ni Pilato?" - DA, pp. 781, 782. 59
Miyerkules Hunyo 8 4. MGA TROPEO NG TAGUMPAY NI KRISTO a. Anong panlaban ang ginawang plano ng Diyos noon pa upang mapawalang-saysay ang lihim na ginawa ni Satanas? Mat. 27:50-53. "Nang si Jesus, habang nakabayubay sa krus ay sumigaw, 'Natapos na,' ang mga bato ay nawasak, ang lupa ay nayanig, at ang ilang mga libingan ay nabuksan. Nang Siya'y bumangon na isang mananagumpay laban sa kamatayan at sa libingan... marami sa mga matuwid na patay, ay sumunod sa Kanyang tawag, lumabas bilang mga saksi na Siya'y nabuhay na muli. Yaong mapalad, ibinangong mga banal ay lumabas na maluwalhati. Sila ay mga hinirang at banal sa bawat panahon, mula sa paglikha hanggang sa panahon ni Kristo. Kung kaya habang ang mga pinunong Hudyo ay nagsisikap upang ilihin ang katotohanan na si Kristo ay nabuhay muli, pinili ng Diyos na ibangon ang isang pulutong mula sa kanilang libingan upang magpatotoo na si Jesus ay bumangon, at upang ipahayag ang Kanyang kaluwalhatian.... "Yaong mga bumangon matapos ang muling pagkabuhay ni Jesus ay nagpakita sa marami, na sinasabi sa kanila na ang sakripisyo para sa tao ay natapos na, na si Jesus, na ipinako sa krus ng mga Hudyo, ay bumangon mula sa mga patay; at bilang patunay ng kanilang mga salita, "Kami ay kasama Niyang bumangon.' Sila'y nagpatotoo na sa pamamagitan ng Kanyang malakas na kapangyarihan na sila ay tinawag mula sa kanilang libingan." - EW, p. 184. b. Anong hula sa Lumang Tipan ang natupad sa pamamagitan ng mga ibinangon ni Kristo sa panahon ng Kanyang pagkabuhay na muli? Isa. 26:19. Paano ang mga binuhay na mga banal na ito naiiba mula sa mga binuhay Niya bago Siya namatay? Juan 11:43, 44; Luc. 7:11- 15. "Sa Kanyang pangangaral, si Jesus ay nagbangon ng patay tungo sa buhay. Kanyang ibinangon ang anak ng bao sa Nain, at ang anak ng pinuno at si Lazaru. Subalit sila ay hindi nadamtan ng walang kamatayan. Matapos na sila ay binuhay muli, sila ay nasa ilalim parin ng kamatayan. Subalit yaong mga lumabas mula sa libingan sa panahon ng muling pagkabuhay ni Kristo ay ibinangon para sa buhay na walang hanggan. Sila ay umakyat kasama Niya bilang mga tropeo ng Kanyang tagumpay laban sa kamatayan at sa libingan. Ang mga ito, sabi ni Kristo, ay hindi na bihag ni Satanas; Tinubos Ko sila. Dinala Ko sila mula sa libingan bilang mga unang bunga ng Aking kapangyarihan, upang makasama Ko saan man Ako pumaroon, hindi na kailan man makakakita ng kamatayan o makakaranas ng kalungkutan." - DA, p. 786. 60
Huwebes Hunyo 9 5. ANG KAHULUGAN NG MULING PAGKABUHAY NI KRISTO a. Anong pag-asa ng mananampalataya ang nagkaroon ng katiyakan sa pamamagitan ng muling pagkabuhay ni Kristo? 1 Cor. 15:20-23; Juan 6:40; 1 Tes. 4:14-17. b. Anong uri ng katawan ang tataglayin ng mga binuhay na Kristyano, at bakit kailangan ang pagbabago tungo sa walang kamatayan? 1 Cor. 15:50-53. "Ang binuhay na katawan ni Kristo, ang Kanyang anyo, ang tono ng Kanyang pananalita, ay lahat kilala ng Kanyang mga tagasunod. Gayon ding paraan na ang mga natulog kay Jesus ay muling babangon. Makikilala natin ang ating mga kaibigan tulad ng pagkakakilala ng mga alagad kay Jesus. Bagaman sila'y may kapintasan, maysakit, o nasira ang anyo sa buhay na ito, subalit sa kanilang binuhay at niluwalhating katawan ang kanilang pagkakilanlan ay ganap na mananatili, at ating makikilala, sa kumikislap na mukha na may liwanag na sumisikat mula sa mukha ni Jesus, ang hitsura ng ating mga iniibig." - FLB, p. 180. k. Anong sumasagisag na seremonya sa Lumang Tipan ang nagpapakita ng muling pagkabuhay ni Kristo? Lev. 23:10-12; 1 Cor. 15:20. "Si Kristo ay bumangon mula sa mga patay bilang unang bunga ng mga natutulog. Siya ay sinasagisagan ng ikinakaway na tungkos, at ang Kanyang muling pagkabuhay ay naganap sa araw nang ang ikinakaway na tungkos ay inihaharap sa Panginoon.... Ang Kanyang muling pagkabuhay ay sagisag at pangako ng muling pagkabuhay ng lahat ng matuwid na namatay." - DA, pp. 785, 786. Biyernes Hunyo 10 Personal na mga Katanungan Para sa Pagbabalik-aral 1. Bakit ang mga pinunong Hudyo ay malayo ang narating upang tiyakin ang katawan ni Jesus? 2. Sino nga ba ang muling nagbuhay sa katawan ni Jesus? 3. Ano ang pinagtibay ng muling pagkabuhay ni Kristo tungkol sa kahihinatnan ni Satanas? 4. Ano ang kakaiba tungkol sa mga binuhay na muli kasama ni Kristo? 5. Ano ang "laman at dugo" na hindi magmamana ng kaharian ng Diyos? 61
Leksiyon 12 Sabbath, Hunyo 18, 2016 Ang Pag-akyat sa Langit ni Kristo "Dinala [ni Jesus] ang [kanyang mga alagad] sa malayo hanggang sa Betanya, at tinaas niya ang kanyang mga kamay, at binasbasan sila. At nangyari, habang binabasbasan niya sila, siya'y nahiwalay sa kanila, at dinala sa langit" (Luc. 24:50, 51). "Si Jesus mismo na nakita nilang paakyat sa Langit, ay darating muli sa katulad ding paraan kung paano siya umakyat. Ang katiyakang ito ay palagi, at mananatili hanggang sa wakas ng panahon, ang pag-asa at kagalakan ng lahat na tunay na umiibig kay Kristo." - 3 SOP, p. 254. Mungkahing Babasahin: The Desire of Ages, pp. 829-835. Linggo Hunyo 12 1. ISANG MABILISANG PAGDALAW SA AMA a. Ano ang sinabi ni Jesus kay Maria Magdalena nang una niyang nakilala Siya matapos Siyang mabuhay muli? Juan 20:14-17. b. Batay sa Kanyang tugon kay Maria, ano ang nagpapahiwatig na si Jesus sa huli ay umakyat sa langit noong Linggo ng umaga at bumalik sa araw ding iyon? Juan 20:19-27; Mat. 28:18. "Si Jesus ay hindi tumanggap ng pagsamba ng Kanyang bayan hangga't wala Siyang katiyakan na ang Kanyang sakripisyo ay natanggap ng Ama. Siya'y umakyat sa luklukan ng langit, at mula sa Diyos mismo ay narinig ang katiyakan na ang Kanyang pagtubos para sa kasalanan ng mga tao ay sapat, na sa pamamagitan ng Kanyang dugo ang lahat ay maaaring magtamo ng buhay na walang hanggan. Pinagtibay ng Ama ang tipanang ginawa kasama ni Kristo, na Siya ay tatanggap ng nagsisisi at masunuring mga tao, at iibigin sila tulad ng Kanyang pag-ibig sa Kanyang Anak.... Lahat ng kapangyarihan sa langit at sa lupa ay ibinigay sa Prinsipe ng Buhay, at Siya ay bumalik sa Kanyang mga tagasunod dito sa sanlibutan ng kasalanan, upang Kanyang maibahagi sa kanila ang Kanyang kapangyarihan at kaluwalhatian." - DA, p. 790. 62
Lunes Hunyo 13 2. ANG HULING MGA ARAW NI KRISTO SA LUPA a. Gaano katagal na si Jesus ay nanatili sa lupa matapos na Siya ay muling mabuhay, at ano ang ilang mga bagay na ginawa Niya sa Kanyang mga tagasunod sa mga panahong ito? Gawa 1:1-3; Luc. 24:45, 46. "Sa loob ng apatnapung araw si Kristo ay nanatili sa lupa, na inihahanda ang mga alagad para sa gawain sa kanilang harapan at ipinapaliwanag sa kanila ang dating hindi nila kayang maunawaan. Nagsalita Siya ng mga hula tungkol sa Kanyang pagparito, ang pagtakwil sa Kanya ng mga Hudyo, at ang Kanyang kamatayan, na ipinapakita na ang bawat detalye ng mga hulang ito ay natupad. Sinabi Niya sa kanila na dapat nilang pahalagahan ang mga katuparan ng hula bilang isang katiyakan ng kapangyarihan na mangangalaga sa kanila sa kanilang napipintong mga gawain.... "Sa mga araw na ito na ginugol ni Kristo kasama ng Kanyang mga alagad, sila'y nagtamo ng isang bagong karanasan. Habang naririnig nila ang kanilang mapagmahal na Panginoon na nagpapaliwanag ng Kasulatan sa liwanag ng lahat na nangyari, ang kanilang pananampalataya sa Kanya ay lubos na napatibay." - AA, pp. 26, 27. b. Bago umakyat sa langit, anong atas ang ibinigay ni Kristo sa Kanyang mga alagad, at gaano kalawak ang gawaing ito? Mar. 16:15; Mat. 28:19, 20. Saan dapat magsimula ang kanilang gawain ng pangangaral, at bakit? Gawa 1:8. "Bago umakyat sa langit, ibinigay ni Kristo sa Kanyang mga alagad ang kanilang atas.... Kayo ay naging mga saksi sa Aking buhay ng pagpapakasakit para sa kapakanan ng sanlibutan, sinabi Niya sa kanila. Nakita ninyo ang Aking mga pagsisikap para sa Israel, At bagaman ang Aking bayan... ay nagtakwil sa Akin, sila ay may isa pang pagkakataon sa pagtanggap sa Anak ng Diyos. Nakita ninyo na ang lahat ng lumalapit sa Akin at nagkukumpisal ng kanilang mga kasalanan, Aking tinatanggap. Siya na lumalapit sa Akin ay hindi Ko itatakwil. Sainyo, mga alagad Ko, Aking ipinagkakatiwala ang mensaheng ito ng awa. Ito ay dapat maibigay sa mga Hudyo at sa Gentil - una'y sa Israel, at sumunod ay sa lahat ng mga bansa, wika, at bayan." - Ibid. pp. 27, 28. "Sa Jerusalem ay maraming lihim na naniniwala kay Jesus na taga Nazareth na siyang Mesias, at marami ang nadaya ng mga saserdote at mga pinuno. Sa kanila ang ebanghelyo ay dapat maipahayag. Sila'y dapat tawagin sa pagsisisi. Ang kahangahangang katotohanan na tanging sa pamamagitan lamang Ni Kristo ay may kapatawaran ng kasalanan, ay dapat gawing malinaw. At habang ang buong Jerusalem ay gising pa sa kapana-panabik na kaganapan noong nakaraang ilang linggo, na ang pangangaral ng mga alagad ay gagawa ng pinakamalalim na pagkikintal." - Ibid., pp. 31, 32. 63
Martes Hunyo 14 3. SI KRISTO AY UMAKYAT SA LANGIT SA IKALAWANG PAGKAKATAON a. Anong lugar sa Betanya ang pinili ni Jesus na lugar para sa Kanyang paga-akyat sa langit? Luc. 24:50, 51. Ano pang ibang mga karanasan ang dahilan na maging makasaysayan kay Kristo ang lugar na ito? "Bilang lugar ng Kanyang pag-akyat, pinili ni Jesus ang lugar na madalas na napapabanal ng Kanyang presensiya habang Siya'y naninirahan kasama ng mga tao.... Ang gubat at burol ng kabundukan ay naitalaga sa pamamagitan ng Kanyang mga dalangin at pagluha. Ang mga baitang nito ay umalinagawngaw sa mga sigaw ng tagumpay ng karamihang nagtatanyag sa Kanya bilang hari. Sa dalisdis nito'y nakasumpong Siya ng isang tahanan kasama ni Lazaru sa Betanya. Sa halamanan ng Getsemane sa paanan nito Siya'y nagdasal at nagsumamong mag-isa. Mula sa bundok na ito Siya ay umakyat sa langit." - DA, pp. 829, 830. b. Paano inaliw ng mga anghel ang mga alagad nang umakyat si Jesus sa langit? Gawa 1:9-11. "Ang pinakamahalagang katotohanan sa mga alagad sa pag-akyat ni Jesus ay ang katotohanang Siya ay naparoon sa Langit sa tunay na anyo ng kanilang banal na Guro. Si Jesus mismo, na lumakad, at nagsalita, at nanalangin kasama nila; na naghati ng tinapay na kasama nila; nakasama nila sa kanilang bangka sa lawa; na nagpahingang kasama nila sa gubat; at sa araw ding iyon ay kasama nilang naghirap sa pag-akyat sa Olibo - ay umakyat sa Langit sa anyo ng tao." - 3 SOP, p. 254. k. Bakit mahalaga para kay Jesus na umakyat sa langit? Juan 16:7; 14:16, 26. "Ang Banal na Espiritu ay kinatawan ni Kristo, subalit hindi nagdamit ng anyong tao, at hiwalay sa bagay na ito. Nahahadlangan ng pagigng tao, si Kristo ay hindi maaaring personal na naroon sa bawat lugar. Kung kaya para sa kanilang kapakanan na Siya ay kailangang pumaroon sa Ama at suguin ang Espiritu upang maging kapalit Niya sa lupa. Wala na kung gayon ang mas nakakahigit dahil sa kanyang kinaroroonan o sa kanyang personal na pakikiugnay kay Kristo. Sa pamamagitan ng Espiritu ang Tagapagligtas ay maaaring lumapit sa lahat. Ang ibig sabihin Siya ay magiging mas malapit sa kanila kaysa kung hindi Siya umakyat sa langit." - DA, p. 669. 64
Miyerkules Hunyo 15 4. ANG MALUWALHATING PAGPASOK SA SIYUDAD NG DIYOS a. Sino pa ang kasama ni Kristong umakyat sa langit, at ano ang paanyayang natanggap nila bago pumasok sa siyudad ng Diyos? Mat. 27:52, 53; Efe. 4:8; Awit 24:7-10. "Habang [ang Tagapagligtas] ay umaakyat Siya ang nauuna sa daan, at ang karamihang nabilanggo na Kanyang binuhay mula sa mga patay noong Siya ay lumabas sa libingan, ay sumunod sa Kanya. Ang hukbo ng langit, sa kanilang awit ng kagalakan at tagumpay, ang naghatid sa Kanya paitaas." - ST, Okt. 31, 1895. "Ang mga pintuan ng siyudad ng Diyos ay binuksan ng malawak, at ang mga anghel ay malawak na nagkatipon sa pintuan sa gitna ng isang malakas na nagtataas na musika.... "Ang pinuno ng hukbo ng mga langit, ang mga anak ng Diyos, ang mga kinatawan ng hindi nagkasalang mga daigdig, ay nagkatipon. Ang makalangit na kapulungan kung saan isinumbong ni Lucifer noon ang Diyos at ang Kanyang Anak, ang kinatawan ng mga walang kasalanang lupain kung saan inisip ni Satanas na magtayo ng kanyang kaharian - lahat ay naroon upang tanggapin ang Manunubos. Sila ay nasasabik na ipagdiwang ang Kanyang tagumpay at luwalhatiin ang Kanilang Hari." - DA, pp. 833, 834. b. Ano ang hiniling ni Kristo para sa Kanyang mga alagad, at ano ang sinabi ng Ama tungkol sa kanila? Juan 17:24; Efe. 1:6. "Bago pa inilatag ang mga patibayan ng lupa, ang Ama at ang Anak... ay nag hawak-kamay sa isang taimtim na pangako na si Kristo ay magiging katiyakan para sa lahi ng tao. Ang pangakong ito ay tinupad ni Kristo.... Ang sumpaan ay lubos na naganap. Ngayon [si Kristo] ay nagsabi: Ama ko, natapos na. Ginawa Ko ang Iyong kalooban, O Diyos Ko. Tinapos Ko ang gawain ng pagtubos. Kung ang Iyong hustisya ay nabayaran, 'Nais Ko na sila din naman, na Inyong ibinigay sa Akin, ay makasama Ko saan man Ako naroroon' (Juan 19:30; 17:24). "Ang tinig ng Diyos ay narinig na nagsasabi na ang hustisya ay nabayaran. Si Satanas ay natalo. Ang mga naghihirap kay Kristo, mga nakikibaka sa lupa ay 'tinanggap ng Minamahal' (Efe. 1:6). Sa harapan ng mga makalangit na anghel at sa mga kinatawan ng hindi nagkasalang mga daigdig, sila ay ipinahayag na inaring-ganap.... Ang mga bisig ng Ama ay nakapalibot sa Kanyang Anak at ang salita ay ibinigay, 'Sambahin Siya ng lahat ng mga anghel ng Diyos' (Heb. 1:6)." - Ibid., p. 834. 65
Huwebes Hunyo 16 5. ANG PAGLUKLOK SA TRONO NI KRISTO a. Sa anong mga salita pinuri ng mga anghel sa Langit si Jesus? Apoc. 5:12. "Sa kagalakang di-mabigkas, ang mga pinuno at mga pamunuan at mga kapangyarihan ay kinilala ang pagiging mataas ng Prinsipe ng buhay. Ang hukbo ng mga anghel ay nagpatirapa sa harapan Niya, habang ang masayang sigawan ay pumuno sa buong luklukan ng langit, 'Karapatdapat ang Korderong pinatay' (Apoc. 5:12)." - DA, p. 834. b. Anong seremonya ang isinagawa para kay Kristo, at anong pangako sa Kanyang mga alagad ang natupad sa sandaling natapos ang seremonyang iyon? Juan 16:7-13; Gawa 1:8; 2:1-4. "Ang pag-akyat ni Kristo sa langit ay palatandaan na ang Kanyang mga tagasunod ay tatanggap ng pangakong pagpapala. Dapat nilang hintayin ito bago sila pumasok sa kanilang gawain. Nang si Kristo ay pumasok sa makalangit na pintuan, Siya ay iniluklok sa trono sa gitna ng sumasambang mga anghel. Nang sandaling natapos ang seremonyang ito, ang Banal na Espiritu ay bumaba sa mga alagad sa masaganang kapangyarihan, at si Kristo at tunay na niluwalhati, ayon sa kaluwalhatian na nasa Kanya noon kasama ng Ama mula sa walang hanggan. Ang pagbubuhos noong Pentecostes ay pakikipag-usap ng langit na ang pagpuputong sa Manunubos ay naisagawa na. Ayon sa Kanyang pangako Kanyang sinugo ang Banal na Espiritu mula sa langit tungo sa Kanyang mga tagasunod bilang palatandaan na Siya, bilang saserdote at hari, ay tumanggap ng buong kapangyarihan sa langit at sa lupa, at Pinahiran para sa Kanyang bayan." - AA, pp. 38, 39. Biyernes Hunyo 17 Personal na mga Katanungan Para sa Pagbabalik-aral 1. Paano tiniyak ni Jesus na ang Kanyang sakripisyo para sa kasalanan ay tinanggap ng Ama? 2. Paano tayo, tulad ng mga alagad, magiging mga saksi para kay Kristo sa pangangaral ng ebanghelyo? 3. Anong natatanging pagpapala ang dala ng Mang-aaliw sa lahat ng tao? 4. Sino ang dumalo sa seremonya ng paglalagay ng putong kay Kristo? 5. Sa panahon ng paglalagay sa Kanya ng putong sa langit, sa anong mga katungkulan si Kristo itinalaga? 66
Leksiyon 13 Sabbath, Hunyo 25, 2016 Ang Pagka-saserdote ni Kristo "Ngayon ang mga bagay na ating binanggit ay ito ang kabuuan: Tayo ay mayroong isang mataas na saserdote, na nakaluklok sa kanang kamay ng luklukan ng Kataastaasan ng kalangitan; isang ministro ng santuaryo, at ng tunay na tabernakulo, na itinayo ng Panginoon at hindi ng tao" (Heb. 8:1, 2). "Ang pamamagitan ni Kristo para sa kapakanan ng tao sa santuaryo sa itaas ay kasing halaga ng Kanyang kamatayan sa krus sa plano ng kaligtasan." - GC, p. 489. Mungkahing Babasahin: The Great Controversy, pp. 409-432. Linggo Hunyo 19 1. ISANG SASERDOTE AYON SA HANAY NI MELQUISEDEC a. Sa ilalim ng anong hanay ng pagka-saserdote si Kristo ay itinalaga bilang saserdote at hari? Heb. 6:20. Ano ang nasusulat tungkol kay Melquisedec? Heb 7:1-4; 14:18-20. "Si Kristo yaong nagsalita sa pamamagitan ni Melquisedec, ang saserdote ng kataastaasang Diyos. Si Melquisedec ay hindi si Kristo, subalit siya ang tinig ng Diyos sa sanlibutan, ang kinatawan ng Ama." - 1 SM, p. 409. b. Matapos na italaga si Kristo bilang isang saserdote ayon sa hanay ni Melquisedec, saang santuaryo Siya pumasok upang maglingkod? Heb. 8:1, 2. Anong nangyari sa makalupang santuaryo at sa mga serbisyo nito? Mat. 27:50, 51. "Ang pagkapunit ng tabing ng templo ay nagpapakita na ang mga paghahandog at ordinansa ng mga Hudyo ay hindi na tatanggapin. Ang dakilang Sakripisyo ay inihandog at tinanggap, at ang Banal na Espiritu na bumaba sa panahon ng Pentecostes ay dinala ang isipan ng mga alagad mula sa makalupang santuaryo tungo sa makalangit, kung saan si Jesus ay pumasok sa pamamagitan ng Kanyang sariling dugo, upang ibuhos para sa Kanyang mga alagad ang mga pakinabang ng Kanyang pagtubos.... Ang makalangit na santuaryo ang pumalit sa makalupa." - EW, pp. 259, 260. 67
Lunes Hunyo 20 2. SA PRESENSIYA NG DIYOS a. Bilang ating mataas na saserdote, ano pa ang isa sa mga katungkulan ni Kristo? 1 Tim. 2:5. Upang isagawa ang Kanyang gawain ng pamamagitan, saan dapat naroroon si Jesus? Heb. 8:1; Col. 3:1. b. Saan naroroon ang luklukan ng Diyos nang nakita ni Juan si Kristo sa pangitain na naglilingkod sa Kanyang bayan matapos na Siya ay umakyat? Apoc. 4:2, 5; 8:3, 4. "Ang banal na mga dako ng santuaryo sa langit ay sinasagisagan ng dalawang mga silid sa santuaryo sa lupa. Sa pangitain ay pinahintulutan si Apostol Juan na makita ang templo ng Diyos sa langit, nakita niya doon ang 'pitong mga kandelero na nagliliyab sa harapan ng luklukan' (Apoc. 4:5). Nakakita siya ng isang anghel 'na may gintong sisidlan ng insenso; at siya'y binigyan ng maraming insenso, upang kanyang ihandog ito kasama ng mga panalangin ng lahat na mga banal sa ibabaw ng gintong dambana na nasa harapan ng luklukan' (Apoc. 8:3). Dito'y pinahintulutan ang propeta na makita ang unang silid ng santuaryo sa langit; at nakita niya doon ang 'pitong mga ilawan ng apoy' at 'ang gintong dambana,' na sinasagisagan ng gintong kandelero at ng dambana ng insenso sa santuaryo sa lupa." - GC, pp. 414, 415. k. Paano pinatunayan ni Pablo ang nasaksihan ni Juan na si Jesus ay pumasok dala ang Kanyang sariling dugo sa unang silid na tinatawag na banal na dako ng makalangit na santuaryo? Heb. 9:8, 11, 12. d. Paano natin malalaman na ang karwahing luklukan ng Diyos ay hindi pamalagiang nakakabit sa Kaban ng Tipan sa kabanalbanalang dako kundi maaaring ilipat sa ibang dako? Eze. 1:15-17, 24-26. "Nakita ko ang Ama na tumayo mula sa luklukan, at sa nagliliyad na karwahe ay pumaroon sa kabanalbanalan sa loob ng tabing, at naupo. At si Jesus ay tumayo mula sa luklukan, at ang marami sa mga nakayuko ay tumayong kasama Niya." - EW, p. 55. 68
Martes Hunyo 21 3. "SA LOOB NG TABING" a. Anong ibang mga tawag ang ginamit ng Kasulatan sa unang silid ng makalangit na santuaryo kung saan si Kristo ay pumasok nang Siya'y umakyat sa langit? Heb. 6:18-20; Bil. 4:25, 26. "Ang paglilingkod ng saserdote sa buong taon sa unang silid ng santuaryo, 'sa loob ng tabing' na nagsisilbing pintuan at naghihiwalay ng banal na dako mula sa panlabas na bulwagan, ay sumasagisag sa paglilingkod kung saan si Kristo ay pumasok nang Siya ay umakyat sa langit.... Si Kristo nga ay nagsumamo ng Kanyang dugo sa harapan ng Ama para sa kapakanan ng mga makasalanan, at iniharap din Niya sa Kanya, kasama ang mahalagang halimuyak ng Kanyang sariling katuwiran, ang mga panalangin ng nagsisising mga mananampalataya. Ganito ang gawain ng paglilingkod sa unang silid ng santuaryo sa langit." - GC, pp. 420, 421. b. Kung ang saserdote na mula sa banal na dako ay pumasok "sa loob ng tabing" kung saan naroroon ang kaban, aling tabing ang ibig sabihin, at aling silid ang tinutukoy ng salitang "sa loob ng tabing"? Heb. 9:3; Exo. 26:31-33; Lev. 16:2, 15. "Minsan sa isang taon, sa dakilang Araw ng Pag-uuyan... dalawang batang kambing ang dinadala sa pintuan ng tabernakulo, at nagpapalabunutan sa kanila,... (Lev. 16:8). Ang kambing na mapupunta para sa Panginoon ay papatayin bilang isang handog para sa kasalanan ng bayan. At ang saserdote ay dadalhin ang kanyang dugo sa loob ng tabing at iwiwisik ito sa ibabaw ng luklukan ng awa, at sa harapan ng luklukan ng awa." - Ibid., p. 419. k. Paano din ginamit ng kinasihan ang "sa loob ng tabing" upang tukuyin ang buong santuaryo na hindi ibig sabihin ang alin man sa dalawang silid? Bil. 18:5, 7. [Pansinin: dambana at santuaryo (talatang 5) kahalintulad ng "dambana" at "sa loob ng tabing" (talatang 7).] "Sinomang magsasakbat ng buong sandata ng Diyos at magtatalaga ng panahon bawat-araw sa pagbubulaybulay at panalangin at sa pag-aaral ng Kasulatan ay magiging kaugnay sa langit at magkakaroon ng nagliligtas, nagbabagong impluwensiya sa mga nakapalibot sa kanila.... Ang kanilang masikap na mga panalangin ay makakapasok sa loob ng tabing." - 5 T, pp. 112, 113. 69
Miyerkules Hunyo 22 4. ISINUSULAT ANG KAUTUSAN SA PUSO a. Bilang isang ministro ng makalangit na santuaryo, sa ilalim ng aling tipanan na si Kristo ay gumagawa bilang tagapamagitan natin? Heb. 8:6; 9:11. "[Heb. 8:1, 2 sinipi.] Dito ay nahahayag ang santuaryo ng bagong tipanan. Ang santuaryo ng unang tipanan ay itinayo ng tao, itinatag ni Moises; ito ay itinayo ng Panginoon, hindi ng tao. Sa santuaryong iyon ang makalupang mga saserdote ang nagsasagawa ng kanilang paglilingkod; dito, si Kristo, ang ating dakilang Mataas na Saserdote, ang naglilingkod sa kanang kamay ng Diyos. Isang santuaryo ang nasa lupa noon, ang isa ay nasa langit." - GC, p. 413. b. Anong banal na layunin ang dapat maisakatuparan ng paglilingkod ni Kristo sa puso ng mga lumalapit sa ilalim ng bagong tipanan? Heb. 8:8-11. Ano ang ibig sabihin ng maisulat ang kautusan sa puso? Roma 2:14, 15; Tito 2:14. "Sinomang ang kautusan ng Diyos ay nasusulat sa puso ay tatalima sa Diyos sa halip na sa tao, at agad na lalabagin ang lahat ng mga tao kaysa sa lumihis sa pinakamaliit sa kautusan ng Diyos." - 1 T, p. 361. "Kapag ang kautusan ng Diyos ay nasusulat sa puso ito'y makikita sa isang dalisay at banal na buhay.... Lahat ng umiibig kay Jesus at sumusunod sa kautusan ay magsisikap na iwasan ang paglitaw ng kasamaan.... Hindi nila madadama ang pagtitiwala sa sarili, kundi ang kanilang pagtitiwala ay nasa Diyos, na siyang tanging mag-iiwas sa kanila mula sa kasalanan at karumihan." - RH, Mayo 17, 1887. k. Sa anong kalagayan dapat madala ni Kristo ang iglesia kung ang malaking tunggalian sa pagitan Niya at ni Satanas ay matapos na at panig sa Kanya? Efe. 4:11-14; 5:25-27. "Kahit na sa isipan ang ating Tagapagligtas ay hindi sumuko sa kapangyarihan ng tukso.... Walang masumpungan si Satanas sa Anak ng Diyos na daan upang siya ay magtamo ng tagumpay. Iningatan Niya ang kautusan ng Kanyang Ama, at walang kasalanan sa Kanya na magagamit ni Satanas para sa kanyang pakinabang. Ito ang kalagayan ng mga masusumpungang makakatayo sa panahon ng kabagabagan." - GC, 623. 70
Huwebes Hunyo 23 5. NAGLILINGKOD NG KAPATAWARAN PARA SA KANYANG BAYAN a. Sino ang nagsusumamo sa Diyos para sa atin, at anong katuwiran ang Kanyang ginagamit upang matamo ang kapatawaran para sa ating mga kasalanan? Heb. 9:11-15, 22; 7:25. "Tayo ay mayroong nabuhay na muli na Panginoon, na umakyat sa langit, at nabubuhay upang mamagitan para sa atin... sa presensiya ng Ama, na nagsusumamo ng Kanyang dugo para sa kapatawaran ng ating mga kasalanan." - RH, Set. 21, 1886. b. Anong pampasigla ang ibinigay sa mga nanlulupaypay dahil sa kanilang mga kasalanan at kasiraan ng ugali? 1 Juan 1:9; 2:1, 2; Heb. 12:2, 3. "Manampalataya kang iniibig ka ni Jesus, at sa iyong mga pagsisikap na sundin ang katotohanan, kung ikaw ay magkamali, hindi mo dapat madama na dapat kang mag-alala ng mag-alala, humina ang pagtitiwala sa Diyos, isipin na kaaway mo ang Diyos.... Hindi mo malilinisan ang iyong sarili mula sa karumihan. Dalhin mo ang lahat mong kabigatan kay Jesus. Tutulungan ka Niya. Nais Niya na huwag mong hintayin at asahan na sa pamamagitan ng mabubuti mong gawa iyong matutubos ang iyong mga kasalanan o gawing matuwid ang iyong sarili. Magtiwala ka sa mga merito ng dugo ng napako sa krus, muling nabuhay na Tagapagligtas." - UL, p. 376. "Madalas na kailangan nating magpatirapa at umiyak sa paanan ni Jesus dahil sa ating mga pagkukulang at kamalian, subalit hindi tayo dapat manlupaypay. Kahit na natalo tayo ng kaaway, hindi tayo itinatakwil, hindi tayo iniiwan at tinatanggihan ng Diyos. Hindi; si Kristo ay nasa kanang kamay ng Diyos, na namamagitan din para sa atin." - RC, p. 123. Biyernes Hunyo 24 Personal na mga Katanungan Para sa Pagbabalik-aral 1. Ano ang kahulugan ng pagpunit sa tabing ng templo sa kamatayan ni Jesus sa krus? 2. Paano natin malalaman na ang dalawang silid ng makalangit na santuaryo ay kahalintulad ng makalupang tabernakulo? 3. Ano ang tatlong kahulugan ng "sa loob ng tabing" ayon sa Kinasihan? 4. Ano ang ibig sabihin na maisulat ang kautusan ng Diyos sa puso? 5. Anong pampasigla ang ibinigay sa mga nagkakamaling miyembro ng iglesia ni Kristo? 71
72